
คำนำ
การจัดทำแผนส่งเสริมการท่องเที่ยว  (พ.ศ. 2562-2564)  ของเทศบาลตำบลบ้านนา   มีจุดมุ่งหมายเพื่อนำประเด็นปัญหาและความต้องการของท้องถิ่นมาจัดทำโครงการและแผนงาน                      โดยการแปลงแผนยุทธศาตร์การพัฒนาไปสู่การปฏิบัติ เพื่อให้บรรลุเป้าประสงค์ที่ได้กำหนดไว้ในแผนยุทธศาสตร์การพัฒนา ตามวิศัยทัศน์ของเทศบาลตำบลบ้านนา 


ในโอกาสข้าพเจ้าและคณะผู้บริหารเทศบาลตำบลบ้านนา ขอขอบพระคุณคณะกรรมการส่งเสริมการท่องเที่ยวเทศบาลตำบลบ้านนา และฝ่ายต่างๆที่เกี่ยวข้องกับการจัดทำแผนส่งเสริมการท่องเที่ยวฉบับนี้ ทุกท่าน ตลอดจนส่วนราชการต่างๆและประชาชนชาวตำบลบ้านนาที่ได้ให้ความร่วมมือให้การจัดทำแผนพัฒนาท้องถิ่นฉบับนี้สำเร็จลุล่วงไปได้ด้วยดี และหวังเป็นอย่างยิ่งว่าแผนฯ (พ.ศ. 2563-2565)             ฉบับนี้ จะเป็นเครื่องมือ เป็นกรอบและเป็นแนวทางในการบริหารของเทศบาล สามารถแก้ไขปัญหาและตอบสนองต่อความต้องการของประชาชน ในเขตเทศบาลได้อย่างแท้จริง
        นายกเทศมนตรีตำบลบ้านนา

สารบัญ

ส่วนที่ 1

1
ส่วนที่ 1
สภาพทั่วไปและข้อมูลพื้นฐาน
1. ด้านกายภาพ
   1.1 ที่ตั้ง

   สำนักงานเทศบาลตำบลบ้านนา  ตั้งอยู่เลขที่ 29  หมู่ที่ 5 ตำบลบ้านนา อำเภอศรีนครินทร์  จังหวัดพัทลุง ห่างจากตัวจังหวัดพัทลุงตามทางหลวงแผ่นดินหมายเลข 4 ระยะทาง 24  กิโลเมตร ห่างจากที่ว่าการอำเภอศรีนครินทร์  5 กิโลเมตร  
   1.2  เนื้อที่
                       ตำบลบ้านนามีเนื้อที่ประมาณ  117  ตารางกิโลเมตร  หรือประมาณ   73,125  ไร่
   1.3  อาณาเขต

            
ทิศเหนือ
 ติดต่อ
ตำบลตะแพน   อำเภอศรีบรรพต     จ.พัทลุง




ทิศใต้

 ติดต่อ
ตำบลลำสินธุ์    อำเภอศรีนครินทร์   จ.พัทลุง



ทิศตะวันออก
 ติดต่อ
ตำบลชุมพล     อำเภอศรีนครินทร์   จ.พัทลุง



ทิศตะวันตก
 ติดต่อ
ตำบลช่อง        อำเภอนาโยง          จ.ตรัง
   1.4 สภาพภูมิประเทศ 
              ภูมิประเทศของตำบลบ้านนาส่วนใหญ่เป็นภูเขาสูง ที่ราบสูงเนินเขา และที่ราบโดยมีเทือกเขาบรรทัด ซึ่งเป็นป่าดงดิบอยู่ทางทิศตะวันตก เป็นป่าต้นน้ำลำธารที่ก่อเกิดแหล่งน้ำที่สำคัญได้แก่ คลองเขาคราม คลองลำใน คลองวงศ์ และลำห้วยต่างๆ เช่น ห้วยลำทับ ห้วยลำเรียง ห้วยกุย 
  1.5 สภาพภูมิอากาศ ตำบลบ้านนา มีสภาพภูมิอากาศร้อนชื้น มี 2 ฤดูกาล คือฤดูร้อนและฤดูฝน 
2.ด้านการเมือง /การปกครอง
เทศบาลตำบลบ้านนา  เป็นหน่วยการบริหารราชการส่วนท้องถิ่นรูปแบบหนึ่ง ตามพระราชบัญญัติเทศบาล  พ.ศ.2496 และที่แก้ไขเพิ่มเติมจนถึง(ฉบับที่ 13)  พ.ศ.2552  มีฐานะเป็นนิติบุคคล  มีขอบเขตการปกครองที่แน่นอน  มีบุคลากรเป็นของตนเอง  และมีอิสระในการบริหารจัดการภายใต้ขอบเขตแห่งกฎหมาย 
เทศบาลตำบลบ้านนา แบ่งเขตการปกครอง ออกเป็น 2 เขต ได้แก่
เขตที่ 1  ประกอบด้วย หมู่ที่ 1 หมู่ที่  5 หมู่ที่ 6 หมู่ที่ 8 และ หมู่ที่ 11
เขตที่ 2  ประกอบด้วย หมู่ที่ 2 หมู่ที่  3 หมู่ที่ 4 หมู่ที่ 7  หมู่ที่ 9 หมู่ที่ 10  และหมู่ที่ 12

เทศบาลตำบลบ้านนา มีองค์ประกอบด้านการเมือง – การบริหาร 3 องค์ประกอบด้วยกันคือ


1.  ฝ่ายบริหาร  โดยมีนายกเทศมนตรี ซึ่งมาจากการเลือกตั้งโดยตรงจากประชาชน ตามกฎหมายว่าด้วยการเลือกตั้งสมาชิกสภาท้องถิ่นหรือผู้บริหารท้องถิ่น  พ.ศ.2545  แก้ไขเพิ่มเติมจนถึง(ฉบับที่ 2 ) พ.ศ.2546  โดยนายกเทศมนตรี แต่งตั้งรองนายกเทศมนตรีจำนวน 2 คน  และเลขานุการนายกเทศมนตรีจำนวน  1  คน เพื่อช่วยเหลือในการบริหารราชการของเทศบาล ปัจจุบันเทศบาลตำบลบ้านนา ประกอบด้วยคณะผู้บริหารเทศบาลตำบลบ้านนา ดังนี้


1. นายคำน้อย   

หนูแสง  
นายกเทศมนตรีตำบลบ้านนา


2. นายศรัญญู   

ชูเกลี้ยง 

รองนายกเทศมนตรีตำบลบ้านนา


3. นายสุทิน   

สุขแสง     
รองนายกเทศมนตรีตำบลบ้านนา


4. นายสุนทร   

วุ่นวงศ์        
ที่ปรึกษานายกเทศมนตรี


5. นายพงศ์ภรณ์   
อินทะนะนก 
เลขานุการนายกเทศมนตรี

2. ฝ่ายนิติบัญญัติ  ประกอบด้วยสมาชิกสภาเทศบาล  ซึ่งมาจากการเลือกตั้งโดยตรงจากประชาชน ตามกฎหมายว่าด้วยการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ.2545 แก้ไขเพิ่มเติมจนถึง(ฉบับที่ 2 ) พ.ศ.2546 จำนวน เขตเลือกตั้งละ 6  คน จาก 2 เขตเลือกตั้ง  รวม  12  คน และมีประธานสภา 1 คน รองประธานสภา 1 คน  ซึ่งผู้ว่าราชการจังหวัดแต่งตั้งจากสมาชิกสภาเทศบาลตามมติของสภาเทศบาล  ปัจจุบันฝ่ายนิติบัญญัติ ประกอบด้วยสมาชิกสภาเทศบาล ดังต่อไปนี้


เขต ที่ 1 


1. นายปลอด   
ทองคง


2. นางรำไพ   
แก้วเพ็ง


3. นายคม   
วิรัตน์


4. นายจรัญ   
หอยมณี


5. นายประทีป   อินทรโม


เขต ที่ 2 


1. นายจำรูญ   
ผอมดำ 

ประธานสภาเทศบาล


2. นายปรีชา   
นิ่มดำ    
รองประธานสภาเทศบาล


3. นายจำนงค์   
อนุศิริ  


4. นายบุญน้อย  เกื้อวงศ์


5. นายอุทิศ   
สุตะนุกะมัง
หมายเหตุ สมาชิกสภาเทศบาลตำบลบ้านนา ลาออก เขตละ 1 คน  รวมลาออก 2 คน 
3. ประชากร   


3.1 ข้อมูลเกี่ยวกับจำนวนประชากร
	หมู่ที่
	ชื่อบ้าน
	จำนวนประชากร
	จำนวนครัวเรือน
	ชื่อผู้นำชุมชน

	
	
	ชาย
	หญิง
	รวม
	
	

	1
	ชุมชนบ้านนาวง
	515
	537
	1,052
	441
	นายเฉวียง   ทองเที่ยง

	2
	ชุมชนบ้านลำใน
	141
	139
	280
	94
	นายจรินทร์  ช่วยชิต

	3
	ชุมชนบ้านนา
	418
	401
	819
	338
	นายนิรุธ      บริรักษ์

	4
	ชุมชนบ้านเขาคราม
	282
	303
	585
	212
	นายเฉวียง   ชูเซ่ง

	5
	ชุมชนบ้านต้นไทร
	241
	255
	496
	212
	นายกิตติกร    นวลจันทร์

	6
	ชุมชนบ้านตีนนา
	323
	304
	627
	218
	นายบรรจง  อินทรกุล

	7
	ชุมชนบ้านหนองเหรียง
	274
	309
	583
	225
	นายอำภร    หนูสิงห์

	8
	ชุมชนบ้านคอกเสือ
	459
	452
	911
	438
	นายศรัญญู   ชูศักดิ์

	9
	ชุมชนบ้านวงศ์
	257
	242
	494
	203
	นายสาคร  พงษ์ทรัพย์

	10
	ชุมชนบ้านป่าสน
	253
	243
	496
	167
	นางสาคร  อนุศิริ

	11
	ชุมชนบ้านน้ำใต้บ่อ
	303
	346
	649
	238
	นางหนูเพ็ญ   กาลกัญจะ

	12
	ชุมชนบ้านลำในใต้
	250
	266
	516
	185
	นายอดุล      อ่อนดำ

	รวม
	3,716
	3,797
	7,513
	2,971
	


จำนวนประชากรทั้งสิ้น  7,513  คน  แยกเป็นชาย  3,716 คน หญิง 3,797 คน 
จำนวนครัวเรือนทั้งสิ้น  2,971 ครัวเรือน  (ข้อมูล ณ วันที่  31 พฤษภาคม  2562)  
3
3.2 ช่วงอายุและจำนวนประชากร
	ช่วงอายุ
	เพศชาย
	เพศหญิง
	รวม

	น้อยกว่า 1 ปีเต็ม
	37
	32
	69

	1 ปีเต็ม – 2 ปี
	63
	76
	139

	3 ปีเต็ม – 5 ปี
	103
	116
	219

	6 ปีเต็ม – 11 ปี
	248
	235
	483

	12 ปีเต็ม – 14 ปี
	137
	109
	246

	15 ปีเต็ม – 17 ปี
	142
	132
	274

	18 ปีเต็ม – 25 ปี
	401
	371
	772

	26 ปีเต็ม – 49 ปี
	1,461
	1,391
	2,852

	50 ปีเต็ม – 60 ปี
	597
	641
	1,238

	มากกว่า 60 ปีเต็มขึ้นไป
	519
	705
	1,224

	รวม
	3,705
	3,808
	7,513


4. สภาพทางสังคม
    4.1 การศึกษา

 -  สถานศึกษา  ได้แก่
	ระดับการศึกษา
	สถานศึกษา

	
	

	เด็กเล็ก
	1. ศูนย์พัฒนาเด็กเล็กบ้านลำใน
2. ศูนย์พัฒนาเด็กเล็กบ้านนา
3. ศูนย์พัฒนาเด็กเล็กบ้านนาวง

	ก่อนประถม - ประถมศึกษา
	1. โรงเรียนวัดบ้านนา (อนุบาล – ม.3)
2. โรงเรียนวัดลำใน   (อนุบาล -  ป.6)
3. โรงเรียนบ้านนาวง (อนุบาล -  ป.6)

	มัธยมศึกษา(ขยายโอกาส)
	1. โรงเรียนวัดบ้านนา (อนุบาล – ม.3)



- ห้องสมุดประชาชน  จำนวน 2 แห่ง  ได้แก่ 
· ห้องสมุดเฉลิมราชกุมารี
· ห้องสมุดโรงเรียนวัดลำใน
     4.2 การสาธารณสุข  มีสถานบริการสาธารณสุข 3 แห่ง ได้แก่
- โรงพยาบาลส่งเสริมสุขภาพตำบล บ้านลำใน 
(หมู่ที่ 12)
- โรงพยาบาลศรีนครินทร์  


(หมู่ที่ 9)
- สำนักงานสาธารณสุขอำเภอศรีนครินทร์              (หมู่ที่ 9)
    4
4.3 ความปลอดภัยในชีวิตและทรัพย์สิน

- ป้อมตำรวจ   จำนวน  2  แห่ง  ได้แก่


1. ป้อมตำรวจบ้านนาวง


2. ป้อมตำรวจบ้านนา
5. ระบบบริการพื้นฐาน
          
5.1 การคมนาคมขนส่ง

- ทางหลวงแผ่นดินหมายเลข 4 ถนนเพชรเกษม ( พัทลุง – ตรัง ) 

- ทางหลวงชนบท สายต้นไทร-บ้านพน และมีถนนเชื่อมภายในหมู่บ้าน ครบทุกหมู่บ้าน 

- ถนนคอนกรีตเชื่อมระหว่างชุมชนและภายในชุมชน จำนวน 61 สาย
- ถนนวัสดุคัดเลือกและถนนลูกรังภายในหมู่บ้านซึ่งเป็นเส้นทางที่ติดต่อกันระหว่างหมู่บ้าน ตำบลอื่นๆ และกับต่างจังหวัด  จำนวน 29 สาย
     5.2 การโทรคมนาคม
- ที่ทำการไปรษณีย์โทรเลขสาขาย่อย (ตั้งอยู่หมู่ที่ 5)     1  แห่ง 

       5.3การไฟฟ้า 
- ไฟฟ้าในครัวเรือน -ประชาชนในพื้นที่ตำบลบ้านนามีไฟฟ้าใช้ครบทุกหมู่บ้าน แต่ไม่ครบทุกครัวเรือน
- ไฟฟ้าสาธารณะ  - จำนวน 587 โคม
5.4 การประปา
ประชาชนในพื้นที่ตำบลบ้านนามีน้ำประปาใช้ครบทุกหมู่บ้าน แต่ไม่ครบทุกครัวเรือน
- หอถังประปาน้ำบาดาล   จำนวน  19  แห่ง
- ประปาของโครงการชลประทาน   จำนวน  4  แห่ง
- ประปาภูเขา  จำนวน 3 แห่ง
6. ระบบเศรษฐกิจ
6.1 ด้านอาชีพ
ประชากรในตำบลบ้านนาส่วนใหญ่ประกอบอาชีพด้านการเกษตร เช่น สวนยางพารา สวนผลไม้ ฯลฯ และประกอบอาชีพอื่นๆ เช่น การปศุสัตว์  การบริการ  การท่องเที่ยว  การพาณิชย์และกลุ่มอาชีพ เป็นต้น
   6.2 แหล่งท่องเที่ยว 
   ในพื้นที่ตำบลบ้านนา มีทรัพยากรด้านการท่องเที่ยว ดังนี้

- เขตรักษาพันธุ์สัตว์ป่าเทือกเขาบรรทัด 
          

ตั้งอยู่หมู่ที่     1


- ทวดหลักเขตเขาพับผ้า




ตั้งอยู่หมู่ที่     1

- วัดถ้ำสุมะโน (วิปัสสนา)




ตั้งอยู่หมู่ที่     1

- สวนกวางเปิดบ้านเขาคราม



ตั้งอยู่หมู่ที่     4

- น้ำตกหาหูน
(ยังไม่ได้พัฒนา)



ตั้งอยู่หมู่ที่     5 

- ถ้ำตาเณร (ยังไม่พัฒนา) 




ตั้งอยู่หมู่ที่     6


- น้ำตกหนานคล้าย (ยังไม่ได้พัฒนา)


ตั้งอยู่หมู่ที่     7

- ถ้ำพุทธโคดม





ตั้งอยู่หมู่ที่     7
5

- น้ำตกควนน้ำผุด (บ้านวงศ์) 



ตั้งอยู่หมู่ที่     9

- น้ำตกเขาคราม





ตั้งอยู่หมู่ที่    10

- เขาหลักสูงสุดเมืองลุง




ตั้งอยู่หมู่ที่    10

- ถ้ำอุทกการาม





ตั้งอยู่หมู่ที่    11

           - สะพานประวัติศาสตร์ 100 ปี                       

ตั้งอยู่หมู่ที่    11
   6.3 แหล่งเรียนรู้ในพื้นที่   
   ในพื้นที่ตำบลบ้านนา มีศูนย์เรียนรู้ นี้
- กลุ่มวิสาหกิจชุมชนสตรีบ้านนาวง 
         

ตั้งอยู่หมู่ที่     1

- ศูนย์เรียนรู้วิถีพอเพียงตำบลบ้านนา


ตั้งอยู่หมู่ที่     3
- กลุ่มวิสาหกิจชุมชนท่องเที่ยวและโฮมสเตย์ตำบลบ้านนา
ตั้งอยู่หมู่ที่     3

- กลุ่มวิสาหกิจชุมชนบ้านเขาคราม 
          

ตั้งอยู่หมู่ที่     4


- กลุ่มวิสาหกิจชุมชนบ้านหนองเหรียง 
          

ตั้งอยู่หมู่ที่     7
- ศูนย์เรียนรู้เพาะพันธุ์เห็ดครบวงจร


ตั้งอยู่หมู่ที่     7

- ศูนย์เรียนรู้เกษตรผสมผสานบ้านนายเหวียน ชูสุข

ตั้งอยู่หมู่ที่     12
- กลุ่มวิสาหกิจชุมชนบ้านลำในใต้
 
          

ตั้งอยู่หมู่ที่     12


6.4 ผลิตภัณฑ์เด่นในพื้นที่ 
- เครื่องแกงไตปลาแห้ง เบอร์ 1  นายสมชาย เจ้ยชู

ตั้งอยู่หมู่ที่     4

- กะปิแม่ยินดี นางกัลยา ดวงสุวรรณ


ตั้งอยู่หมู่ที่     4

- สมุนไพรบ้านบาลทิพย์




ตั้งอยู่หมู่ที่     9

- กล้วยฉาบม้วน

- ผักกูด ,ผักเหรียง,ยอดตาหมัด ,จำปาดะ ,ทุเรียนบ้าน
6.5 หน่วยงานราชการ อื่นๆ ในพื้นที่  
   
- เขตรักษาพันธุ์สัตว์ป่าเทือกเขาบรรทัด 
         

ตั้งอยู่หมู่ที่     1


- ทัณฑสถานเปิดบ้านนาวง



ตั้งอยู่หมู่ที่     1

- สถานีเพาะเลี้ยงสัตว์ป่าพัทลุง



ตั้งอยู่หมู่ที่     1

- หมวดทางหลวงศรีนครินทร์



ตั้งอยู่หมู่ที่     5

7. ศาสนา ประเพณี วัฒนธรรม
7.1 การนับถือศาสนา
ประชาชนส่วนใหญ่ในพื้นที่ตำบลบ้านนานับถือศาสนาพุทธ รองลงมาคือศาสนาอื่น ได้แก่ ศาสนาคริสต์  ศาสนาอิสลาม ฯลฯ

สถาบันและองค์กรทางศาสนา 

- วัด   จำนวน  6 แห่ง  ได้แก่


1. วัดถ้ำสุมะโน (วิปัสสนา) 


2. วัดบ้านนา


3. วัดปุณณาวาส (ลำใน)
4. วัดเขาครามสันติธรรม



5. สำนักสงฆ์นาวง
6. สำนักสงฆ์อุทกการาม
6

- สถานปฏิบัติธรรม  จำนวน  1  แห่ง  ได้แก่


1. สถานปฏิบัติธรรมถ้ำพุทธโคดม
7.2 ประเพณีและงานประจำปี

· งานประเพณีทำบุญตักบาตรเนื่องในวันขึ้นปีใหม่เป็นประจำทุกปี ( สนง.เทศบาลตำบลบ้านนา)
· งานย้อนรอยสะพานประวัติศาสตร์ 100  ปี ( สะพานประวัติศาสตร์ 100 ปี)
· งานตักบาตรรอบภูเขา (วัดถ้ำสุมะโน วิปัสสนา)
· กิจกรรมวิ่งบ้านนาครอสคันทรี่ 
· กิจกรรมเปิดสวนชิมอิ่มไม่อั้น
8. ทรัพยากรธรรมชาติ
ทรัพยากรธรรมชาติที่สำคัญ ได้แก่

- น้ำตกหนานชิดชม



ตั้งอยู่หมู่ที่     1

- น้ำตกหนานสนุก



ตั้งอยู่หมู่ที่     1


- น้ำตกหนานท้ายเภา



ตั้งอยู่หมู่ที่     4

- สวนกวางเปิด




ตั้งอยู่หมู่ที่     4

- น้ำตกหาหูน




ตั้งอยู่หมู่ที่     5 

- น้ำตกหนานคล้าย



ตั้งอยู่หมู่ที่     7

- ถ้ำพุทธโคดม




ตั้งอยู่หมู่ที่     7

- น้ำตกเขาคราม




ตั้งอยู่หมู่ที่    10

- เขาหลักสูงสุดเมืองลุง



ตั้งอยู่หมู่ที่    10

- ถ้ำอุทกการาม




ตั้งอยู่หมู่ที่    11

ส่วนที่ 2

7
แหล่งท่องเที่ยวและศูนย์เรียนรู้ตำบลบ้านนา 
อำเภอศรีนครินทร์ จังหวัดพัทลุง

**************************************

1.น้ำตกเขาครามแหล่งอนุรักษ์พันธุ์ปลาหวด 
น้ำตกเขาคราม  ตั้งอยู่หมู่ที่ 10 บ้านป่าสน  ตำบลบ้านนา  อำเภอศรีนครินทร์  จังหวัดพัทลุง

ประวัติความเป็นมาของการอนุรักษ์ปลาหวด
นายคำน้อย หนูแสง  นายกเทศมนตรีตำบลบ้านนา และ นายสกุล นิ่มดำ ผู้ใหญ่บ้าน หมู่ที่ 10  ร่วมกับราษฏรในพื้นที่หมู่ที่ 4 และหมู่ที่ 10ตำบลบ้านนา  ได้เล็งเห็นถึงความสำคัญของปลาหวด                (ปลาพลวงหิน) ซึ่งเป็นปลาหายาก  จึงได้ริเริ่มที่จะอนุรักษ์ปลาหวด  เมื่อปี พ.ศ. 2556 เป็นต้นมา  โดยได้มีการทำป้ายห้ามจับปลามาติดประจำไว้ที่ บริเวณน้ำตกเขาครามเพื่อเป็นการสร้างจิตสำนึกให้คนในพื้นที่ได้ร่วมกันอนุรักษ์ปลาหวด และบุคคลทั้งสองท่านได้นำอาหารปลามาให้อยู่เป็นระยะ
เวลาผ่านไป ปลาหวดได้มีจำนวนเพิ่มมากขึ้น  ท่านคำน้อย หนูแสง นายกเทศมนตรีตำบลบ้านนา            จึงได้มีแนวคิดที่จะอนุรักษ์ปลาหวดขึ้นอย่างจริงจังและเพื่อให้ทุกภาคส่วนมีส่วนร่วม จึงได้จัดทำโครงการอนุรักษ์พันธุ์ปลาหวดบริเวณน้ำตกเขาคราม ขึ้น เพื่อสร้างจิตสำนึกให้ทุกคนได้ร่วมกันดูแลรักษา                      และเพื่ออนุรักษ์ไว้ให้เด็กและเยาวชนรุ่นหลังได้ศึกษาเรียนรู้ระบบนิเวศของป่าที่มีความอุดมสมบูรณ์ ต่อไป 
และเมื่อวันที่ 26 กุมภาพันธ์ 2558  ได้มีการลงนามบันทึกข้อตกลงความร่วมมือระหว่าง เทศบาลตำบลบ้านนา กับ เขตรักษาพันธุ์สัตว์ป่าเขาบรรทัด  อุทยานแห่งชาติเขาปู่ –เขาย่า โรงเรียนวัดลำใน  ชุมชนบ้านป่าสน และ ชุมชนบ้านเขาคราม เพื่อเป็นการสร้างจิตสำนึกให้คนในชุมชน ได้ร่วมมือกันอนุรักษ์พันธุ์ปลาหวด กันอย่างจริงจังและหน่วยงานที่เกี่ยวข้องยังช่วยกัน ส่งเสริม สนับสนุนประชาสัมพันธ์การอนุรักษ์พันธุ์ปลาหวดบริเวณน้ำตกเขาคราม อีกด้วย

2.สวนกวางเปิดบ้านเขาคราม
ตั้งอยู่หมู่ที่ 4 บ้านเขาคราม ตำบลบ้านนา  อำเภอศรีนครินทร์  จังหวัดพัทลุง 
ประวัติความเป็นมา
พื้นที่สวนกวางในอดีต เป็นที่สาธารณะประโยชน์สำหรับพลเมืองใช้ร่วมกัน ซึ่งได้ประกาศสงวนหวงห้ามไว้ ตั้งแต่ปี 2475 และได้ออกหนังสือสำคัญสำหรับที่หลวง เลขที่ 28364 เมื่อวันที่ 30 กันยายน 2528  ชื่อทุ่งในวังสาธารณะประโยชน์เนื้อที่ประมาณ 90-0-16.9 ไร่ ต่อมาได้มีกฎกระทรวง ฉบับที่ 211 (พ.ศ.2507) กำหนดให้ป่าในวังเป็นป่าสงวน และเมื่อวันที่ 27 พฤษภาคม 2525  ได้มีประกาศพระราชกฤษฏีกากำหนดบริเวณที่ดินป่าเทือกเขาบรรทัดท้องที่ ตำบลบ้านนา กิ่งอำเภอศรีนครินทร์ จังหวัดพัทลุง  ให้เป็นอุทยานแห่งชาติ พ.ศ. 2525 (อุทยานแห่งชาติเขาปู่-เขาย่า) ทับซ้อนที่สาธารณะประโยชน์ 

ตามที่จังหวัดพัทลุงได้มีคำสั่งที่ 1230/2539  ลงวันที่ 18 มิถุนายน 2539 แต่งตั้งคณะทำงานศึกษาการเลี้ยงกวางในจังหวัดพัทลุง เพื่อศึกษาความเป็นไปได้ของการเลี้ยงกวางในจังหวัดพัทลุง โดยมีสถานีวิจัยการเพาะเลี้ยงสัตว์ป่าเพื่อการอนุรักษ์พัทลุง อุทยานแห่งชาติเขาปู่ – เขาย่า สำนักงานจังหวัดพัทลุง และสำนักงานป่าไม้จังหวัดพัทลุง(ในขณะนั้น) จัดทำโครงการฯ เพื่อขอรับการสนับสนุนโครงการฯ ต่อกรมป่าไม้ โดยเริ่มดำเนินการ ตั้งแต่ ปี 2539 เป็นต้นมา
เมื่อก่อนสวนกวางเปิดเขาคราม มีสัตว์ประเภทกวางอาศัยอยู่ประมาณ 10 ตัว อยู่ในพื้นที่กว่า 90 ไร่เศษ เป็นที่น่าสนใจและดึงดูดนักท่องเที่ยวทั้งชาวไทยและชาวต่างชาติจำนวนมากมาท่องเที่ยว ในจังหวัดพัทลุง ประกอบกับจังหวัดพัทลุง ประชาสัมพันธ์สวนกวางเปิดเขาครามเป็นแหล่งท่องเที่ยวเชิงนิเวศน์อีกแห่งหนึ่งของจังหวัดพัทลุง แต่ด้วยเนื้อที่ที่มีขนาดกว้างเกินไป ทำให้นักท่องเที่ยวที่ไปชมกวางไม่สามารถได้เห็นกวางได้ 

นายคำน้อย หนูแสง นายกเทศมนตรีตำบลบ้านนาได้เล็งเห็นถึงความสำคัญของการท่องเที่ยว             จึงได้มีนโยบายให้จัดสร้างรั้วสวนกวางแบ่งเนื้อที่จาก 90ไร่เศษ เหลือเพียง 30 ไร่ เพื่อให้นักท่องเที่ยวได้ชมกวางอย่างใกล้ชิด ซึ่งตอนนี้รั้วสวนกวางได้ดำเนินการก่อสร้างแล้วเสร็จ  จึงได้กำหนดปล่อยสัตว์ประเภทกวางเพิ่มอีกจำนวน 10 ตัว เมื่อวันที่ 24 เมษายน 2558  โดยได้รับการสนับนุนกวางจากสถานีเพาะเลี้ยงสัตว์ป่าพัทลุง (ปัจจุบันสวนกวางเปิดบ้านเขาครามอยู่ในความดูแลของ สถานีเพาะเลี้ยงสัตว์ป่าพัทลุง)

3. สะพานประวัติศาสตร์ ๑๐๐ ปี  
ตั้งอยู่ระหว่าง หมู่ที่ 1 บ้านนาวงและหมู่ที่  11 บ้านน้ำใต้บ่อ  ตำบลบ้านนา  อำเภอศรีนครินทร์  จังหวัดพัทลุง

ประวัติความเป็นมา

สะพานประวัติศาสตร์ ตั้งอยู่ทางหลวงหมายเลข ๔ สายพัทลุง-ตรัง ระหว่างหมู่ที่ ๑๑ กับหมู่ที่ ๑ ตำบลบ้านนา  อำเภอศรีนครินทร์ จังหวัดพัทลุง  สร้างขึ้นก่อนพุทธศักราช ๒๔๕๘ 
ทั้งนี้  ยังไม่ปรากฏหลักฐานการก่อสร้างสะพานอย่างแน่ชัด  แต่เมื่อวันที่ ๒๒ มิถุนายน ๒๔๕๘ พระบาทสมเด็จพระมงกุฎเกล้าเจ้าอยู่หัว ได้เสด็จพระราชดำเนินจากเมืองพัทลุง ไปประทับแรมที่พลับพลานาวงศ์  โดยเสด็จผ่านสะพานคอนกรีตแห่งนี้  ซึ่งในสมัยนั้นได้เรียกว่า “สะพานคอนกรีตข้ามลำธารเขาเทวดา” จึงสันนิษฐานว่าสะพานแห่งนี้ต้องสร้างขึ้นก่อน ร.๖ เสด็จ หรือสร้างขึ้นก่อน พ.ศ. ๒๔๕๘ อย่างแน่นอน
โครงสร้างของสะพานเป็นแบบคอนกรีตเสริมเหล็ก มีลักษณะโค้งรูปทรงเรขาคณิตสร้างขึ้นเพื่อข้ามคลองน้ำใต้บ่อเชื่อมต่อถนนสายเขาพับผ้า พัทลุง-ตรัง ตัวสะพานมีความยาว ๕๐ เมตร กว้าง ๔.๕๐ เมตร  ซึ่งขนาดความกว้างดังกล่าวทำให้รถยนต์ไม่สามารถวิ่งสวนทางกันได้อย่างสะดวก จึงทำให้นักเดินทาง  ในสมัยนั้นประสบอุบัติเหตุอยู่บ่อยครั้ง
ปัจจุบันนี้  สะพานประวัติศาสตร์ แห่งนี้ได้ปิดการใช้เส้นทางรถยนต์ลงอย่างถาวร เนื่องจากมีการจัดสร้างสะพานที่ได้มาตรฐานมาทดแทน  แต่อย่างไรก็ตามชาวบ้านในละแวกนั้นยังใช้เป็นเส้นทางสัญจร การเดินเท้าและรถจักรยานยนต์  ตามวิถีชีวิตชองชุมชนตราบจนปัจจุบัน
(ข้อมูล : จากจดหมายเหตุ ระยะทางเสด็จพระราชดำเนินเลียบมณฑลปักษ์ใต้ ของสักขี ตั้งแต่วันที่ ๔ มิ.ย.  ถึง ๕ ส.ค. พระพุทธศักราช ๒๔๕๘ พิมพ์ครั้งที่ ๑ โรงพิมพ์หนังสือพิมพ์ไทย กรุงเทพฯ) 

ได้มาจาก หมอเขม ศรีบรรพต
[image: image22.png]


[image: image23.png]



[image: image24.png]



[image: image25.png]



10
4.เขาหลักสูงสุดเมืองลุง
ตั้งอยู่ในเขตรักษาพันธุ์สัตว์ป่าเขาบรรทัด  ตำบลบ้านนา   อำเภอศรีนครินทร์  จังหวัดพัทลุง 
ประวัติความเป็นมา 

ณ  ที่แห่งนี้มีความสุขสมดุลด้วยระบบนิเวศที่รกครื้มไปด้วยหมู่ไม้ ลำธาร และน้ำตก ต้องผจญภัย ในป่าเขา โดยการเดินเท้าทีละก้าวก่อนจะนำตัวเองขึ้นไปถึงยอดเขาแต่ละยอดได้ บางคนมองว่าความงดงาม อยู่ที่ยอดเขาสูงแต่หลายคนที่ได้สัมผัสด้วยตนเองกลับพูดเป็นเสียงเดียวกันว่าความงดงามแท้จริงมีตลอดระยะทาง ขอแค่ก้าวเดินอย่างช้าๆ ค่อยๆเดินขึ้นไปพักผ่อนหย่อนใจสูดอากาศบริสุทธิ์  ดื่มด่ำกับธรรมชาติ  สองข้างทางและสัมผัสทะเลเหมอกอันขาวนวลพร้อมทั้งชมพระอาทิตย์ขึ้นและชมพระอาทิตย์ตก  ชมความงามของดอกไม้และต้นไม้แปลกตาที่หาชมได้ยากปรากฏให้เห็นเป็นระยะๆ 
“เขาหลัก” ชื่อที่นักท่องเที่ยวผู้ปรารถนาจะสัมผัสธรรมชาติไม่ควรพลาดโอกาสที่จะมาเยือน ณ ที่แห่งนี้  มีลำธาร น้ำตกมากมาย ทั้งน้ำตกจริงและน้ำตกร้าง  มีหินก้อนใหญ่ๆ ปกคลุมด้วยมอสส์เป็นป่าที่มียอดเขาสวยงาม สามารถมองเห็นลงมาเบื้องล่างไม่ว่าจะเป็นพื้นที่ของจังหวัดพัทลุง จังหวัดตรังและจังหวัดสตูล เพราะเป็นเทือกเขาที่อยู่คาบเกี่ยวกับหลายจังหวัด  ตั้งอยู่บนเทือกเขาบรรทัด ตำบลบ้านนา อำเภอศรีนครินทร์ จังหวัดพัทลุง   ซึ่งเป็นเทือกเขาสูงสุดของจังหวัดพัทลุง ความสูง 1,355 เมตร  จากระดับน้ำทะเล อุณภูมิ 14  องศาเซลเซียส  
ในอดีต ได้มีคณะสำรวจกับเจ้าเมืองพัทลุงและเจ้าเมืองตรัง ได้ขึ้นไปจัดทำเส้นแบ่งเขตระหว่างจังหวัดตรังและจังหวัดพัทลุง และได้แกะ พ.ศ. สลักไว้บนเสาหลักหิน ว่า “ป.ส. 2478”ซึ่งได้ค้นพบในเวลาต่อมา คณะผู้ค้นพบคือ นายปรีชา นิ่มดำ และนายบุญลาบ นิ่มดำ  ซึ่งเป็นราษฏรในพื้นที่ 
สำหรับการเดินทางจะมีรถนำขึ้นไปยังจุดนัดพบ และต้องเดินเท้าลัดเลาะแนวป่าสันเขาไปจนถึงต้นน้ำของจังหวัดพัทลุง อดีตในปี พ.ศ. 2516 เคยเป็นที่พักพิงของกลุ่มคอมมิวนิสต์ เส้นทางจะเห็นหลุมขวากอยู่สองข้างทาง ในอดีตใช้เป็นกับดักทหารที่ขึ้นไปปราบปราม แต่ปัจจุบันเหลือแค่ร่องรอยเท่านั้น จากนั้นเดินไปเรื่อยๆจะถึงต้นไม้ขนาดใหญ่ 3 - 4 คนโอบ อายุประมาณ 100 ปี หลายต้น ใช้เวลาในการเดินทางประมาณ 4 ชั่วโมง  (การเดินทางจะช้าหรือเร็วขึ้นอยู่กับคณะทัวร์) แต่จะมีช่วงพักอยู่ทุกจุด จากนั้นก็ถึงสันเขา ซึ่งเรียกว่า “ ลูกล้าน” บริเวณนี้จะมีต้นไม้แคระให้ตื่นตาตื่นใจ  ส่วนบนยอดเขาสูงจะมีหลักหินตั้งอยู่มีความสูงประมาณ 6 -7 เมตร  ถือว่าเป็นยอดเขาที่สวยงามจากจำนวนยอดเขาทั้งหมด เวลาของการเดินป่าเพื่อขึ้นสู่เขาหลักที่เหมาะสมจะเป็นช่วงปลายเดือนกุมภาพันธ์ – สิงหาคม เพราะช่วงนี้ ท้องฟ้าจะเปิดไม่มีเมฆปกคลุมผืนป่าการเดินทางทำให้มองเห็นต้นไม้ได้ชัด  ทางขึ้นเขาหลักสูงสุด ตั้งอยู่หมู่ที่ 4  ตำบลบ้านนา  อำเภอศรีนครินทร์  จังหวัดพัทลุง  จุดชมวิ[image: image26.png]


วและจุดพัก  มีดังนี้
1.ค่ายขวาก
2. ควนดินแดง
3. ป่าไม้ใหญ่
4.ต้นแลนบาน
5.ลานหินชั้น
6.ป่าอวตาร
7.ลูกลาน (1)
8.ป่าอวตาร (ที่พัก)
9.จุดชมวิว
10. ยอดเขาหลัก  ระยะทางโดยประมาณ 7 กม. ในการเดินเท้าจะเริ่มเดินทางในตอนแปดโมงเช้าจะถึงที่พักบนยอดเขาประมาณ 4 โมงเย็น 

     สิ่งของส่วนตัวที่ต้องเตรียมในการเดินทาง 
1.เสื้อกันหนาวอย่างหนา
2.ถุงมือถุงเท้าอย่างละ2คู่ 
3.เครื่องใช้ส่วนตัวเช่นแปลงสีฟันสบู่ ยาทาสำหรับกันยุง,ทากและแมลงมีพิษต่อย
4.ยาประจำตัว 
5.มีดเล็กๆ
6.ไฟฉาย 
7.ชุดที่ใช้เดินทางเป็นชุดบางๆเบาๆระบายความร้อนดีเป็นเสื้อแขนยาว กางแกงขายาว ผ้าร่มหรือผ้ายืด 
8.น้ำดื่มเท่าที่จำเป็น
9.ผ้าทิชชู คนละ 3 ม้วน 
10.ไม้ขีด 
11.ส่วนเปลนอนพร้อมผ้ายางกันน้ำค้างและอาหารทางทีมงานเตรียมไว้ให้
*****************************
ติดต่อสอบถาม
งานส่งเสริมการท่องเที่ยว สำนักปลัดเทศบาลตำบลบ้านนา
   โทร 074-606-049-51  โทร 092-924-2718  (ไกด์นุ)

5. ถ้ำพุทธโคดม
ตั้งอยู่หมู่ที่ 7 บ้านหนองเหรียง  ตำบลบ้านนา  อำเภอศรีนครินทร์  จังหวัดพัทลุง
ประวัติความเป็นมา
เมื่อวันที่ 5 ธันวาคม 2535 พระอาจารย์ประยูร ปัญญาวุโธ  ได้จาริกธุดงค์มาจากจังหวัดนครราชสีมา หาสถานที่วิเวกสงบตามป่าเขา จึงมาพบถ้ำแห่งนี้ ท่านได้พิจารณาดูแล้วเห็นว่าถ้าได้พัฒนาถ้ำแห่งนี้ ขึ้นมาจะเป็นถ้ำใหญ่และสวยงามใช้บำเพ็ญประโยชน์ทางพุทธศาสนาให้เป็นสถานที่อบรมพัฒนาจิตของผู้ปฏิบัติสมถวิปัสสนาได้เป็นอย่างดี  ท่านจึงได้ตั้งสัจจะอธิษฐาน ขึ้นมาว่า “ข้าพเจ้าจะพัฒนาถ้ำแห่งนี้ ให้เป็นสถานที่ปฏิบัติบูชาแด่องค์สมเด็จพระสัมมาสัมมาพุทธเจ้า (พุทธโคดม) ฉะนั้นผู้ที่มีปัญญาสัมมาทิฏฐิในทิศทั้งสี่ที่ยังไม่มาก็ขอให้มา เมื่อมาถึงแล้วก็ขอให้อยู่เป็นสุข  
ตั้งแต่บัดนั้นเป็นต้นมาก็มีศรัทธาจากสาธุชนทุกสารทิศ  มีนายประสิทธิ์  พรรณพิสุทธิ์              ผู้ว่าราชการจังหวัดพัทลุง ในสมัยนั้น พร้อมด้วย ชาวบ้าน ข้าราชการ นักเรียน นักศึกษาจากหลายสถาบันเข้ามาช่วยพัฒนา  ทั้งกำลังกาย กำลังทรัพย์  ถ้ำแห่งนี้จึงได้สำเร็จประโยชน์ขึ้นมา และมีนามว่า “ถ้ำพุทธโคดม”  ตามคำอธิษฐาน ของพระอาจารย์ประยูร ปัญญาวุโธ  

ถ้ำพุทธโคดม ตั้งอยู่ในพื้นที่หมู่ที่ 7 บ้านหนองเหรียง ตำบลบ้านนา อำเภอศรีนครินทร์  จังหวัดพัทลุง เป็นอีกถ้ำหนึ่งที่มีความงดงาม ถ้ำพุทธโคดม  ประกอบด้วย ถ้ำต่างๆ ที่มีชื่อและลักษณะ ที่สามารถจินตนาการได้   ได้แก่  
· ถ้ำลำเลียง ซึ่งในสมัยคอมมิวนิสต์ได้มีการขนของไปลำเลียงไว้ในถ้ำแห่งนี้เพื่อทุนไว้เป็นเสบียงอาหารสำหรับเลี้ยงชีพ 

· ถ้ำมาเลย์ เนื่องจากได้มีชาวมาเลเซียมาปฏิบัติธรรมถ้ำแห่งนี้อยู่บ่อยครั้ง จึงได้เรียกว่าถ้ำมาเลย์
· ถ้ำอุโบสถดอกบัว ลักษณะของถ้ำได้มีรูปร่างคล้ายดอกบัวตูมและคล้ายกับอุโบสถ จึงเรียกกันติดปากว่าถ้ำอุโบสถดอกบัว
· ถ้ำประกายเพชร  ลักษณะของถ้ำจะมีเกร็ดซึ่งเกิดจากการทับถมของแร่หิน ซึ่งเมื่อกระทบกับแสงจะทำให้เกิดแสงประกายเหมือนแสงเพชรที่สวยงามและน่าอัศจรรย์
· ถ้ำจิตประภัสสร  เป็นถ้ำสำหรับใช้ในการปฏิบัติธรรม นั่งสมาธิวิปัสสนา จากการสันนิษฐานของชาวบ้าน ถ้ำแห่งนี้เคยเป็นทะเลมาก่อน
· ถ้ำสันติวิเวก  
· ถ้ำสีหนาท 

· ถ้ำฤาษีตาทิพย์ 
· ถ้ำประสาทหิน
· ถ้ำโสตทัศนศึกษา 
· ถ้ำหยดน้ำค้าง 

· ถ้ำพรรณพิสุทธ์ 
· ถ้ำพุทธโคดม ยังมีพิพิธภัณฑ์ภายในถ้ำอีกด้วย เช่น อาวุธสงครามสมัยโบราณ หินรูปสัตว์ต่าง ๆ

6.วัดถ้ำสุมะโน(วิปัสสนา)
ตั้งอยู่หมู่ที่ 1 บ้านนาวง  ตำบลบ้านนา  อำเภอศรีนครินทร์  จังหวัดพัทลุง 
ประวัติความเป็นมา 
วัดถ้ำสุมะโน เป็นวัดหนึ่งที่เข้าร่วมโครงการปฏิบัติธรรม เพื่อเพิ่มประสิทธิภาพในการปฏิบัติงานของเจ้าหน้าที่ของรัฐ ตามแนวนโยบายของสำนักงานพระพุทธศาสนาแห่งชาติ
สถานที่สร้างวัดถ้ำสุมะโนนี้ ถูกค้นพบโดยพระอาจารย์เดช สุมะโน ท่านเป็นพระที่มีภูมิลำเนาเดิม          อยู่ทางภาคอีสาน เมื่อบวชแล้วออกธุดงค์อยู่ ๕ พรรษา แล้วเข้ามาศึกษาปริยัติธรรมที่กรุงเทพมหานครและหลังจากออกพรรษาแล้วก็ไปเยี่ยมพระอาจารย์ท่านหนึ่งทางแถบภาคอีสานและเมื่อได้โอกาสกราบท่านแล้ว             พระอาจารย์ท่านได้ปรารภขึ้นว่า “ท่านเดชเอ๋ย หลวงพ่ออยู่ในถ้ำ ร้อนก็ไม่ร้อน หนาวก็ไม่หนาว” คำพูดสั้นๆ ประโยคนี้เป็นที่ประทับใจของอาจารย์เดชมาก ประมาณปี พ.ศ. ๒๕๒๕ จึงนึกคำพูดสั้นๆ วันนั้น ก็ได้ไปตั้งจิตอธิฐานที่อุโบสถวัดพระศรีรัตนศาสดาราม (วัดพระแก้ว) ว่าขอให้พบถ้ำที่ถูกใจและหลังจากอธิฐานแล้วก็ได้แสวงหาถ้ำมาเรื่อยๆ จนกระทั่งปี พ.ศ. ๒๕๒๙ ได้ธุดงค์ไปทางภาคเหนือ จึงจำพรรษาที่วัดถ้ำเชียงดาว และในพรรษานั้นเองก็รู้จุดถ้ำที่ตัวเองต้องการว่าอยู่ทางภาคใต้ ระยะทางจากจังหวัดพัทลุงไปทางจังหวัดตรัง มาตามถนนเพชรเกษม ประมาณ ๒๕ กิโลเมตร 

จนกระทั่งออกพรรษาก็ธุดงค์ลงมาทางภาคใต้  มาพักที่จังหวัดภูเก็ต แล้วก็เดินทางต่อมาพักที่ถ้ำน้ำใต้บ่อ (ถ้ำอุทการาม) วันที่ ๒๗ เมษายน พ.ศ.๒๕๓๐ ได้มาถึงจุดหมายที่กำหนดไว้ วันรุ่งขึ้นก็ค้นหาถ้ำที่ตนเองต้องการ และเปล่งวาจา  ตั้งสัจจะอธิฐานในถ้ำแห่งนี้ว่า 
“ข้าพเจ้าจะพัฒนาถ้ำแห่งนี้ให้เป็นที่รวมญาติสายโลหิตแห่งธรรมขององค์สมเด็จพระสัมมาสัมพุทธเจ้า”

กฎระเบียบผู้มาถือปฏิบัติ
1. ลงทะเบียนผู้ถือบวช ยืนบัตรประชาชนกับเจ้าหน้าที่
2. ซ้อมพิธีการบวชและคำขอบวช เวลา ๑๗.๐๐ น. พร้อมเพรียงกัน
3. โทรศัพท์และของมีค่า ให้ฝากกับเจ้าหน้าที่ลงรายละเอียดและลายมือชื่อให้เรียบร้อย (ในขณะที่บวชห้ามใช้โทรศัพท์)
4. แจ้งให้ทางบ้าน หน่วยงาน หรือต้นสังกัดทราบ เมื่อมีธุระด่วน  โดยติดต่อที่หมายเลขโทรศัพท์            ๐๗๔-๖๐๕-๔๙๓
5. ถือบวชให้มีกำหนดอย่างน้อย ๓ วัน
6. กรณีมีความประสงค์ในการถือบวชมากกว่า ๗ วัน ต้องมาปรึกษากับเจ้าอาวาส หรือเลขาเจ้าอาวาสโดยตรง
7. ถือบวชได้ทุกวัน ไม่มีเว้น
8. การถือบวชแต่ละครั้ง ต้องถือบวชกับเจ้าอาวาส เลขาเจ้าอาวาสโดยตรง
9. หลังบวชแล้ว ต้องถือปฏิบัติตามกฎระเบียบของอุบาสก –อุบาสิกา ตลอดจนกฎระเบียบของทางวัดอย่างเคร่งครัด

7. ถนนสายเก่าเขาพับผ้า (ประตูสู่อ่าวไทย)
ตั้งอยู่หมู่ที่ 1 บ้านนาวง ตำบลบ้านนา อำเภอศรีนครินทร์ จังหวัดพัทลุง 
ประวัติความเป็นมา 
เมื่อวันที่ ๒๒ มิถุนายน ๒๔๕๘  พระบาทสมเด็จพระมงกุฎเกล้าเจ้าอยู่หัวรัฐกาลที่ ๖ ได้เสด็จพระราชดำเนิน จากเมืองลุงไปโดยรถยนต์ ไปประทับแรมที่พลับพลานาวงศ์  (ทัณฑสถานเปิดบ้านนาวงปัจจุบัน)  ระหว่างทางได้ผ่านสะพานคอนกรีต (สะพานประวัติศาสตร์ หมู่ที่ ๑๑ บ้านน้ำใต้บ่อ) ในสมัยนั้นได้เรียกว่า สะพานคอนกรีตข้ามลำธารเขาเทวดา และได้ประทับอยู่ที่พลับพลานาวงศ์ เป็นเวลา ๓ วัน ในวันที่ ๒๕ มิถุนายน ๒๔๕๘ ได้เสด็จพระราชดำเนินต่อไปยังเขาบรรทัดหนทางเสด็จพระราชดำเนินผ่านทางเวียนโค้งคล้ายขอบพระจันทร์ครึ่งซีก  ถนนเลี้ยวลงตามไหล่เขาเป็นหลั่นพับไปพับมาถึง ๓ ชั้น  จึงเรียกว่า            “เลี้ยวพับผ้า”
ถนนเขาพับผ้าสายเก่า ในอดีตใช้เชื่อมต่อระหว่าง ๒ จังหวัด พัทลุง - ตรัง ตาม สร้างขึ้นเมื่อปี                   พ.ศ.๒๔๔๕ – พ.ศ.๒๔๕๕  ระยะเวลา ๑๐ ปี  โดยพระยารัษฎานุประดิษฐ์ และได้มีการปรับปรุงอีกครั้ง          เมื่อปี ๒๕๐๕ เนื่องจากมีประชาชนใช้สัญจรเพิ่มมากขึ้น แต่ด้วยมีเพียงช่องจราจรเพียงช่องทางเดียว ทำให้เกิดอุบัติเหตุบ่อยครั้ง กรมทางหลวงจึงได้จัดทำโครงการก่อสร้างตัด ขยายเส้นทางขึ้นใหม่ เพื่อให้ได้มาตรฐาน ต่อมาได้ขยาย เป็น ๔ ช่องจราจร เพื่อความสะดวกในการใช้ ลดปัญหาเรื่องของอุบัติเหตุ ดังนั้น ทำให้เส้นทางเขาพับผ้าสายเก่าถูกทิ้งร้าง 

ปัจจุบันนี้ได้มีการก่อสร้างถนนสายใหม่ขึ้นและเปิดใช้เมื่อวันที่ 17 สิงหาคม 2558 โดยได้มีปรับปรุงบริเวณศาลาทวดหลักเขตและปรับปรุงพื้นที่ว่างเป็นจุดพักรถและจุดถ่ายภาพและจุดจำหน่ายสินค้าที่ระลึก 

8. ทวดหลักเขต

ตั้งอยู่ที่  หมู่ที่ 1  ตำบลบ้านนา  อำเภอศรีนครินทร์  จังหวัดพัทลุง
ประวัติพ่อทวดหลักเขต
ตามประวัติเล่าว่า พ่อทวดหลักเขตเดิมเป็นชาวพัทลุง อยู่บ้านลำไน ได้ย้ายมาอยู่บ้านช่องในเขต               หมู่ที่ 4 ตำบลช่อง อำเภอนาโยง จังหวัดตรัง ปัจจุบันนี้ (หลังค่ายลูกเสือรัษฎานุประดิษฐ์) พ่อทวดหลักเขตมีชื่อว่า พ่อทวดบุญ ชื่อภรรยา สืบไม่ได้ เป็นต้นสกุล บุญเอียด
ในสมัยที่มีการปักปันเขตแดนระหว่างจังหวัดตรังกับจังหวัดพัทลุง ปี พ.ศ. ใด สืบไม่ได้ ทางกรมการเมืองพัทลุงและเมืองตรังได้เลือก สถานที่ ซึ่งเป็นสันเขาที่สูงสุดและมีน้ำปัน คือ น้ำในลำธารไหลแยกเป็นคนละทิศ น้ำที่ไหลไปทางทิศตะวันออกไปลงจังหวัดพัทลุง น้ำที่ไหลไปทางทิศตะวันตกไปลงจังหวัดตรัง กำหนดให้ที่ตรงนั้นเป็นที่ปักหลักเขต แล้วจึงเกณฑ์ให้ชาวบ้านให้ช่วยกันตัดแกนไม้แคข่อยขนาดใหญ่ต้นหนึ่ง ซึ่งอยู่บริเวณทุ่งนาเหนือ (ตรงข้ามบ้านขุนช่อง ปัจจุบันนี้) ทำเป็นหลัก เมื่อทำหลักเสร็จแล้วเอาเชือกผูกให้ชาวบ้านทั้งตำบลเข้าชักลาก เพื่อนำไปฝั่งที่ ๆ ที่ได้กำหนดไว้ ตามประวัติเล่าว่าชาวบ้านทั้งตำบลไม่สามารถชักลากเสาหลักนั้นได้
ในจำนวนชาวบ้านเหล่านั้นมีคนหนึ่งได้เสนอแนะให้ไปตามทวดบุญ มาช่วยลาก ซึ่งท่านมีความรู้เกี่ยวกับวิชาไสยศาสตร์ขลังมากในเวลานั้น เมื่อไปตามท่านมาถึง ท่านก็จับเสาหลักนั้นเข้าและบอกให้ชาวบ้านเข้าลากพร้อม ๆ กัน แล้วบอกว่า "ลากไปได้แล้ว" นั่นแหละจึงสามารถลากเสาหลักไปได้ เมื่อถึงพิธีฝังเสาหลักไม่มีใครสามารถยกเสาหลักให้ตั้งยืนบนหลุมได้ พ่อทวดบุญสามารถยกเสาหลักลงฝังได้แต่ผู้เดียว ต่อแต่นั้นมาชาวบ้านก็พากันเชื่อว่าท่านเป็นผู้วิเศษ เมื่อท่านตายไปก็ได้นำกระดูกของท่านไปฝังไว้ที่หลักเขตแห่งนั้น และชาวบ้านเชื่อว่า วิญญาณอันศักดิ์สิทธิ์ของท่านคงสิงสถิติอยู่ ณ ที่นั้น ชาวบ้านทั่วไปจึงบนบานศาลกล่าวกันมิได้ขาด ทุกวันนี้มีคนแก้บน ด้วยการจุดปะทัด และเซ่นไหว้ด้วยเครื่องสังเวยต่างๆ เช่น เหล้า ไก่ หัวหมู เป็นต้น เกือบทุกวัน
พ่อทวดหลักเขตมีบุตรเท่าที่ทราบ ดังนี้ 
1.ทวดไข่ เป็นตาของลุงจวน รักทองจันทร์
2.ทวดเกตุ อยู่จังหวัดพัทลุง
3.ทวดคุ้ม ย่าของคุณครูกลอด เพชรเกื้อ (หมู่ที่ 1 ตำบลช่อง)
4.ทวดจับ อยู่อำเภอห้วยยอด จังหวัดตรัง

9.กฤษศิลาโฮมสเตย์ ชุมชนท่องเที่ยวต้นแบบบ้านลำในใต้
ตั้งอยู่ที่ หมู่ที่ 12 บ้านลำในใต้ ตำบลบ้านนา อำเภอศรีนครินทร์ จังหวัดพัทลุง
ประวัติความเป็นมา
กฤษศิลาโฮมสเตย์ เริ่มกิจกรรมมาตั้งแต่ปี2551  โดยการร่วมตัวของชาวบ้านหมู่12               บ้านลำในใต้  ซึ่งตอนนั้นเป็นหมู่บ้านที่กำลังรุ่งเรืองในเรื่องของเศรษฐกิจพอเพียง เป็นช่วงที่มีหน่วยงานของรัฐเข้ามาช่วยเหลือและนำผู้คนมาศึกษาดูงานในชุมชนเป็นจำนวนมาก คนในชุมชนจึงมาประชุมร่วมกันว่าจะทำอย่างไรให้ผู้คนที่มาได้อยู่ในชุมชนนานๆและใช้จ่ายเงินในชุมชนให้มากๆโดยชาวบ้านได้มีรายได้เพิ่มมากขึ้นจากการทำงานประจำและมีรายได้เสริมขึ้นมา จึงเกิดความคิดว่าจะต้องให้นอนพักในชุมชนด้วย  จึงเกิดมีโฮมสเตย์ขึ้นในชุมชนโดยมีนายเชาว์ อ่อนดำ (อัตรคุปต์ อ่อนดำ) ประธานชุมชนท่องเที่ยวปัจจุบันเป็นผู้ริเริ่มขึ้นมา กับชาวบ้านในตอนแรกมีบ้านที่เข้าร่วมมีเพียง 4 หลังคาเรือนและต่อมามีเพิ่มขึ้นเป็น 9 หลัง จนปี พ.ศ.2552 ชุมชนได้รับรางวัลชุมชนท่องเที่ยวต้นแบบของจังหวัดพัทลุง และปี พ.ศ.2556 ชุมชนได้เข้าขอรับการประเมินโฮมสเตย์มาตรฐานไทยและได้ผ่านการประเมินจนมาถึงปัจจุบันกฤษศิลาโฮมสเตย์ได้ดำเนินการมาจนถึงปัจจุบัน 
ปัจจุบันเป็นชุมชนท่องเที่ยวโดยชุมชนบ้านลำในใต้  เป็นที่รู้จักของคนทั่วไปและมีผู้มาใช้บริการด้านท่องเที่ยว  ด้านการประชุม/ สัมมนา  มาศึกษาเรียนรู้วิถีชีวิตชุมชน  มารับประทานอาหารพื้นบ้าน และอื่นๆอีกมากมายที่ทางชุมชนได้จัดกิจกรรมไว้ต้อนรับนักท่องเที่ยว
จึงขอเชิญชวนทุกท่าน  มาเที่ยวและเยี่ยมชมชุมชนท่องเที่ยวบ้านลำใจใต้ได้ทุกวัน
ติดต่อเบอร์ 088-8976795  / 081-9902993
Email homstay-chow@hotmail.com  Www.kritsilahomestay.com

10.กลุ่มวิสาหกิจชุมชนบ้านหนองเหรียง
ตั้งอยู่หมู่ที่ 7 บ้านหนองเหรียง ตำบลบ้านนา อำเภอศรีนครินทร์ จังหวัดพัทลุง 

ประวัติความเป็นมาการจัดตั้งกลุ่ม


กลุ่มแม่บ้านเกษตรกรบ้านหนองเหรียง ตั้งอยู่บ้านเลขที่ 207 หมู่ที่ 7 ตำบลบ้านนา  เริ่มจัดตั้งเมื่อปี พ.ศ.2534 โดยความร่วมมือระหว่างเจ้าหน้าที่ส่งเสริมการเกษตรประจำตำบลและพัฒนากรประจำตำบล  มีสมาชิกเริ่มแรกจำนวน 13 คน ดำเนินกิจกรรมด้านการออมทรัพย์เป็นหลัก ต่อมา พ.ศ.2538 ได้มีการปรับปรุงฟื้นฟูประสิทธิภาพการดำเนินงานกลุ่ม โดยการจัดอบรมสมาชิกกลุ่มแม่บ้านเกษตรกรด้านการแปรรูปผลผลิตเกษตรโดยเฉพาะการแปรรูปผลผลิตจากกล้วย ได้แปรรูปกล้วยฉาบม้วนเป็นสินค้าแบรนด์เนมของกลุ่มเป็นแห่งแรกของจังหวัดพัทลุง ผลิตภัณฑ์แปรรูป อื่นๆ ได้แก่  กล้วยกวน กล้วยอบเนย และกล้วยไข่เค็ม และได้จดทะเบียนเป็นวิสาหกิจชุมชน เมื่อวันที่ 23 พฤศจิกายน 2548


สถานที่ผลิต เดิมกลุ่มแม่บ้านฯ ใช้โรงครัวของสำนักสงฆ์พุทธโคดมโดยได้รับความเอื้อเฟื้อจากท่านอาจารย์ประยูร ปัญญาวุโธ เป็นที่ดำเนินการ ต่อมาในปี พ.ศ. 2540 สมาชิกกลุ่มร่วมกับทางหมู่บ้านหนองเหรียงได้รวบรวมเงินบริจาคจำนวน 20,000 บาท  เป็นทุนเพื่อสร้างอาคารหลังใหม่ โดยสำนักสงฆ์พุทธโคดมบริจาคที่ดินส่วนหนึ่งให้เป็นที่ก่อสร้างอาคารและที่ทำการกลุ่มฯ ต่อมาในปี พ.ศ.2541 ได้รับการสนับสนุนเงินจากโครงการแปรรูปผลผลิตเกษตรของกรมส่งเสริมการเกษตร จำนวน 200,000 บาท นำมาปรับปรุงต่อเติมอาคารและใช้เป็นทุนหมุนเวียนในส่วนหนึ่งทำให้มีการดำเนินกิจกรรม ได้อย่างต่อเนื่องมาจนถึงปี 2554 ได้ผลิตกล้วยกรอบแก้ว เป็นผลิตภัณฑ์อีกหนึ่งชนิดของกลุ่มปัจจุบัน มีสมาชิกจำนวน 70 คน โดยสมาชิกกลุ่มผลัดเปลี่ยนเวรทำการผลิตเป็นประจำทุกวัน การจำหน่ายผลิตภัณฑ์ จำหน่ายในจังหวัด และต่างจังหวัด เช่น ตรัง สงขลา นครศรีธรรมราช ปัตตานี  ฯลฯ

การท่องเที่ยวเชิงเกษตร 
“สวนสังคมวนเกษตร”
ลุงจาย ช่วยนุ้ย
บ้านในวัง หมู่ที่ 8 ตำบลบ้านนา  อำเภอศรีนครินทร์ จังหวัดพัทลุง
***********************************************

วนเกษตร คือ เกษตรกรรมที่นำเอาหลักการความยั่งยืนถาวรของระบบป่าธรรมชาติ มาเป็นแนวทางในการทำการเกษตร ให้ความสำคัญเป็นอย่างสูงกับการปลูกไม้ยืนต้น ไม้ผล และไม้ใช้สอยต่างๆ ให้เป็นองค์ประกอบหลักของไร่นา ผสมผสานกับการปลูกพืชชั้นล่างที่ไม่ต้องการแสงแดดมาก หรือได้อาศัยร่มเงา และความชื้นจากการที่มีพืชชั้นบนขึ้นปกคลุม รวมทั้งการจัดองค์ประกอบการผลิตทางการเกษตรให้มีความหลากหลายชนิดของพืชและสัตว์ คำว่า “วนเกษตร” ถูกใช้มาก่อนหน้านี้ โดยนักวิชาการและหน่วยงานด้านป่าไม้ โดยให้ความหมายที่มีนัยของการทำป่าไม้ผสมผสานร่วมกับการปลูกพืชและเลี้ยงสัตว์ ทั้งนี้ วนเกษตรเป็นที่รู้จักกว้างขวางในสังคมไทย จากการบุกเบิกของผู้ใหญ่วิบูลย์ เข็มเฉลิม เมื่อปลายทศวรรษที่ 2520 อันเนื่องมาจากประสบการณ์ชีวิตที่ประสบกับปัญหาความล้มเหลวจากการทำเกษตรกรรมเชิงเดี่ยวในเชิงพาณิชย์ครั้งแล้วครั้งเล่า  ทำให้ท่านตัดสินใจขายที่ดินส่วนใหญ่ เพื่อนำไปชำระหนี้สินแล้วใช้พื้นที่เล็กๆ ที่เหลืออยู่เพียงไม่กี่ไร่ แปรสภาพไร่มันสำปะหลังเป็นระบบวนเกษตรปลูกไม้ยืนต้นและพืชสมุนไพรผสมผสานกัน และมีวิถีชีวิตที่พึ่งตนเองได้ปรัชญาและประสบการณ์ชีวิตของเกษตรกรท่านนี้ เป็นส่วนหนึ่งที่หล่อหลอมให้เกิดแนวความคิดเกษตรกรรมทางเลือก เกษตรกรรมยั่งยืนในสังคมไทย
 หลักการของ "วนเกษตร"
 ระบบวนเกษตร หมายถึง การทำการเกษตรในพื้นที่ป่า เช่น การปลูกพืชเกษตรแซมในพื้นที่ป่าธรรมชาติ การนำสัตว์ไปเลี้ยงในป่า การเก็บผลผลิตจากป่ามาใช้ประโยชน์อย่างยั่งยืน และการใช้พื้นที่ป่าทำการเพาะปลูกในบางช่วงเวลาสลับกับการปล่อยให้ฟื้นคืนสภาพกลับไปเป็นป่า รวมถึงการสร้างระบบเกษตรให้มีลักษณะเลียนแบบระบบนิเวศป่าธรรมชาติ คือ มีไม้ยืนต้นหนาแน่นเป็นส่วนใหญ่ ทำให้ระบบมีร่มไม้ปกคลุม และมีความชุ่มชื่นสูง บางพื้นที่มีชื่อเรียกเฉพาะ ตามลักษณะความโดดเด่นของระบบนั้นๆ 
การเกษตรรูปแบบนี้ส่วนใหญ่พบในชุมชนที่อยู่ใกล้ชิดกับพื้นที่ป่าธรรมชาติ เกษตรกรจะทำการผลิตโดยไม่ให้กระทบต่อพื้นที่ป่าเดิม เช่น ไม่โค่นไม้ป่า หรือ การนำผลผลิตมาจากป่ามาใช้ประโยชน์โดยไม่ส่งผลกระทบต่อระบบนิเวศ รูปแบบเกษตรที่พบ เช่น สวนทุเรียน มังคุด ลองกอง จำปาดะ  สะตอ เหรียง  ผักกูด  ฯลฯ 
“วนเกษตร”ลุงจาย ช่วยนุ้ย
ลุงจาย ช่วยนุ้ย ปราชญ์ชาวบ้าน  แห่งตำบลบ้านนา อำเภอศรีนครินทร์ จังหวัดพัทลุง ประธานกลุ่มสังคมวนเกษตรบ้านนา ได้เริ่มปรับปรุงสวนยางให้เป็นสวนสมุนไพรและสวนผลไม้ไปด้วยกัน ตั้งแต่ ปี พ.ศ. 2538  จนกระทั่งปี 2542  ได้จัดตั้งกลุ่มสังคมวนเกษตร ขึ้น  โดยมีครูเคียง  คงแก้ว ผู้ทรงภูมิปัญญา          ด้านการทำเกษตรกรรมยั่งยืนให้การสนับสนุนพร้อมแต่งตั้งลุงจาย ช่วยนุ้ย เป็นประธานกลุ่ม และให้การดำเนินการของกลุ่มมาตลอด สมาชิกแรกเริ่ม มีเพียง  7 คน และจากนั้นลุงจาย ช่วยนุ้ย ก็ขยายกลุ่มออกเป็น 4 กลุ่ม  คือ  
1. กลุ่มรักษ์ป่าไม้ตำบลบ้านนา
2. กลุ่มอนุรักษ์ไม้ผลตำบลบ้านนา
3. กลุ่มออมทรัพย์หมู่บ้าน
4. กลุ่มเกษตรสามัคคีศรีนครินทร์ 
20

[image: image64.png]


พื้นที่วนเกษตรลุงจาย  มีการเปิดใจเป็นภาคีเครือข่ายกับกลุ่มต่างๆ ในจังหวัดพัทลุงจังหวัดพัทลุง ได้แก่ การทำงานกับกลุ่มเกษตรทางเลือก เครือข่ายกับคนรักษ์ลุ่มน้ำทะเลสาบสงขลา คนรักษ์ลุ่มน้ำจังหวัดพัทลุง  โครงการสร้างสุขสู่เมืองลุงน่าอยู่ มหาวิทยาลัยทักษิณ  มหาวิทยาลัยสงขลานครินทร์ และหลายๆองค์กร ซึ่งเป็นช่องทางและโอกาสในการจัดการตนเอง
จุดเด่น วนกษตรลุงจาย ช่วยนุ้ย คือ
· คือการเพาะพันธุ์กล้าไม้หลายชนิดไว้จำหน่ายเป็นรายได้ พืชผัก ไม้ใบ ผลไม้ สมุนไพรที่มีเป็นรายได้ ทั้งปี ป่ากับคนยั่งยืน 
· การสร้างความมั่นคงทางอาหาร ที่สร้างรายได้ตลอดทั้งปี
· เป็นแหล่งท่องเที่ยวเชิงเกษตร ซึ่งได้มีนักศึกษา / หน่วยงานราชการ/องค์กรต่างๆ มาทัศนศึกษา             อยู่เป็นประจำ
เทศบาลตำบลบ้านนาเห็นความตั้งใจมุ่งมั่นของลุงจาย ช่วยนุ้ย จนได้รับการคัดเลือกเป็นคนต้นแบบของอำเภอศรีนครินทร์และได้รับการสนับสนุนอย่างต่อเนื่อง
“หากเราไม่ทำร้ายธรรมชาติ ธรรมชาติก็ไม่ทำร้ายเรา ในทางกลับกันธรรมชาติจะให้คุณประโยชน์แก่มนุษย์”
เป็นหลักการทำงาน ของครูเคียง คงแก้ว คนต้นแบบ ของลุงจาย ช่วยนุ้ย

ติดต่อสอบถาม  งานส่งเสริมการท่องเที่ยว สำนักปลัดเทศบาลตำบลบ้านนา
โทร 082-429-2357 (ลุงจาย)

ครัวเรือนต้นแบบ
เศรษฐกิจพอเพียง
“หน้าบ้านสวย หลังบ้านกินได้”
ครัวเรือนต้นแบบเศรษฐกิจพอเพียง
ตั้งอยู่หมู่ที่ 7 บ้านหนองเหรียง  ตำบลบ้านนา อำเภอศรีนครินทร์  จังหวัดพัทลุง

**************************************
จุดเริ่มต้นของครัวเรือนต้นแบบ เริ่มจากกลุ่มบ้านพี่ปราณี พี่เตือนใจและพี่เฉลียว ได้มีบริเวณบ้านอยู่ใกล้กันและชื่นชอบการปลูกดอกไม้ เมื่อประมาณปี พ.ศ. 2545 ได้เริ่มต้นปลูกดอกโป๊ยเซียนซึ่งให้ดอกสวยงามและเป็นไม้มงคลที่กำลังเป็นที่นิยมในขณะนั้น ต่อมาได้มีการปลูกไม้ประดับอื่นเพิ่มเติมมาเรื่อยๆ เช่น ไม้มงคล ดอกกล้วยไม้และดอกไม้ชนิดต่างๆ

กลุ่มบ้านพี่ปราณี[image: image73.png]


ได้ทำการปลูกดอกไม้และไม้ประดับอยู่ประมาณ 2 ปี ในการปลูกดอกไม้ต้องใช้เวลาในการดูแลรักษาต้องตัดตกแต่งอยู่เรื่อยๆ จึงทำให้กลุ่มบ้านพี่ปราณีเปลี่ยนมาปลูกไม้ชนิดอื่นเพิ่มเติม           เช่นสมุนไพร พืชผักที่กินได้ โดยปลูกตามรั้วบ้านหน้าบ้านและบริเวณรอบๆบ้านปลูกแล้วจัดแต่งให้สวยงามเหมือนไม้ดอก ไม้ประดับ ซึ่งเป็นที่ดึงดูดใจของผู้คนที่สัญจรผ่านไป - ผ่านมาเป็นอย่างยิ่ง 
ทั้งนี้กลุ่มบ้านพี่ปราณียังได้ได้ช่วยกันการดูแลรักษาความสะอาดบริเวณบ้านให้มีความสะอาดร่มรื่นและสวยงามอีกด้วย  
 
ปัจจุบันนี้ กลุ่มบ้านพี่ปราณี ได้เป็นบ้านต้นแบบของชาวบ้านบริเวณนั้น ใครผ่านไปผ่านมาก็ได้กลับไปพัฒนาบ้านของตนเอง  จนเป็นที่สวยงามและน่าประทับใจ

                                                                สวนสละลุงย่น

หมู่ที่ 2 บ้านลำใน  ตำบลบ้านนา   อำเภอศรีนครินทร์  จังหวัดพัทลุง 
คติประจำใจ
 “เกษตรกรอย่างเราถ้าอิทำไอ้ไหร อย่าแช (อย่าช้า) แต่อย่าแขบ”
นายจบ อ่อนแก้ว (ลุงย่น)   บ้านเลขที่ 148   หมู่ 2 บ้านลำใน  ตำบลบ้านนา  อำเภอศรีนครินทร์  จังหวัดพัทลุง   จบการศึกษาประถมศึกษาปีที่ ๔  จากโรงเรียนคลองลำยูง  ตำบลนาท่อม   จังหวัดพัทลุง
ลุงย่นมีเนื้อที่ในการทำเกษตร  10  ไร่  เริ่มทำทฤษฎีใหม่ เมื่อพ.ศ. 2529  อาชีพหลักเมื่อก่อน ทำสวนยางพารา  ที่ดินมี 2 แปลงโดยได้ทำสวนยางพารา 1 แปลง และอีก 1 แปลงได้ทำเกษตร พืชล้มลุก 
· เหตุผลที่ทำการเกษตรที่หลากหลาย เพราะเห็นว่าถ้าเราทำสิ่งหนึ่งสิ่งใดไม่สามารถอยู่ได้ จึงต้องทำหลายๆอย่างร่วมกันเพื่อสร้างรายได้ตลอดทั้งปีและจุดประสงค์หลักคือ
1. เพื่อเป็นการเพิ่มรายได้ให้ครอบครัวและทำยังไงก็ได้ให้มีรายได้ตลอดทั้งปี  
2. เพื่อใช้พื้นที่ให้เกิดประโยชน์ 
3. เพื่อเรียนรู้ตามแนวพระราชดำริของพระบาทสมเด็จพระเจ้าอยู่หัว และสามารถแก้วิกฤตตนได้และถ่ายทอดสู่ผู้อื่น
· เริ่มแรก ลุงย่นเริ่มปลูกขมิ้น ตะไคร้พืชระยะ
สั้นต่างๆ  หลังจากนั้นลุงย่นได้ตัดสินใจโค่นยางเปลี่ยนมาเป็นทำสวนกล้วย  ผักกูด  ไม้ผล เช่น มังคุด จำปาดะ ลองกอง หมาก มะพร้าว ฯลฯ ปลูกผสมผสานพืชระยะสั้นและระยะยาวเพื่อให้ได้เก็บเกี่ยวผลผลิตตลอดทั้งปี              และเมื่อปี พ.ศ. 2554 ได้ตัดสินใจ ปลูกสละในสวนยางพารา เพื่อสร้างรายได้อีกทางหนึ่ง
ปัจจุบัน ลุงย่นได้ทำสวนเกษตรทฤษฎีใหม่เต็มรูปแบบ ซึ่งมีทั้งพืชผักผลไม้ต่างๆ เช่น ผักเหรียง  มะนาว ทุเรียน ฯลฯ รวมทั้งได้มีการปลูกไม้ใช้สอยรอบๆบริเวณสวน เช่นไม้เทียม พยุง ฯลฯ ทั้งนี้ยังได้มีการเลี้ยงปลา ชนิดต่างๆ เช่น ปลาดุก ปลาทับทิม  ปลานิล ปลาใน และยี่สก เลี้ยงเพื่อเป็นอาหารในครอบครัวและไว้ปรับสมดุลตามระบบนิเวศน์ธรรมชาติ  

ลุงย่นและครอบครัวได้เพาะชำพันธุ์กล้าไม้ไว้เพื่อจำหน่าย เช่น หมาก ทุเรียน จำปาดะ และผักกูด ฯลฯ ลูกค้ามีทั้งมาซื้อถึงสวนและสั่งซื้อผ่านโลกออนไลน์ซึ่งมีลูกชายและลูกสาวเป็นผู้ช่วยด้านการผลิตและการตลาด
เคยได้รับงบประมาณสนับสนุน งบเกษตรยั่งยืนแห่งประเทศไทย จำนวน 3 ครั้ง รวมเป็นเงิน 45,000 .-บาท 
· มีบ้านพักอาศัย โรงเรือน ที่พักแรมอยู่ในบริเวณเดียวกัน เนื้อที่ 7  ไร่ มีการเพาะถั่วงอกลิสง และเพาะจำพันธุ์กล้าไม้ต่างๆบริเวณบ้าน เช่น หมาก ทุเรียน จำปาดะ ฯลฯ 
· [image: image81.png]


ประสบการณ์ที่ผ่านมา เคยเป็นวิทยากรให้ความรู้ผู้มาศึกษาดูงานที่สวนและเคยไปบรรยายให้ความรู้เกี่ยวกับเกษตรทฤษฏีใหม่  ณ  สถานที่ต่างๆ  

· เคยได้รับรางวัลเกษตรก้าวหน้าระดับอำเภอศรีนครินทร์
· [image: image82.png]


โล่รางวัลเกษตรทฤษฏีใหม่ 
[image: image83.png]

สวนพอเพียงลุงหมาย
หมู่ที่ 2 บ้านลำใน  ตำบลบ้านนา  อำเภอศรีนครินทร์  จังหวัดพัทลุง 
คติประจำใจ
“ครอบครัวอยู่ได้ อย่างพอเพียง และมีความสุข”

นายสมหมาย นิ่มวุ่น (ลุงหมาย)  อยู่บ้านเลขที่ 63   หมู่ 2 บ้านลำในใต้  ตำบลบ้านนา                       อำเภอศรีนครินทร์  จังหวัดพัทลุง 93000  โทร 087-295-7205
จบการศึกษาประถมศึกษาปีที่ 6  จากโรงเรียนวัดทุ่งยาว ตำบลชุมพล อำเภอศรีนครินทร์ จังหวัดพัทลุง
· มีเนื้อที่ในการทำเกษตร  30 ไร่  เริ่มทำทฤษฎีใหม่ เมื่อพ.ศ. 2547
· เหตุผลที่ทำทฤษฎีใหม่ การปลูกพืชหลายอย่าง ดีกว่าปลูกพืชชนิดเดียวเพราะจะได้ผลผลิตหลายอย่าง ทำให้ไม่เกิดความเสี่ยงและมีแหล่งอาหารตลอดปี 

· อาชีพหลักเมื่อก่อน ทำสวนผลไม้  ที่ดินมี .....4....... แปลงโดยได้ทำสวนยางพารา ...2......... แปลง และอีก 1 แปลงได้ทำเกษตร พืชล้มลุก 
· แปลงที่ 1  ปลูกยางพารา ปลูกผักเหรียง เลี้ยงไก่ไข่ (ทำปุ๋ย)
· [image: image85.png]


แปลงที่ 2 ปลูกผักกูด ในสวนมังคุด

· แปลงที่ 3 ปลูกมะนาว ปลูกผักกินเอง 
· ปัจจุบัน มีความมั่นคงในอาหาร ปลูกทุกอย่างที่กิน กินทุกอย่างที่ปลูก
และมีวัตถุประสงค์เพื่อ
1. เพื่อบริโภคในครัวเรือน
2. เพื่อแจกเพื่อนบ้านในชุมช
3. เพื่อขายเป็นรายได้ของครอบครัว
· รายได้จากแปลงทฤษฎีใหม่  ประมาณ 20,000 บาท  / เดือน ไม่มีภาระหนี้สิน ใช้แรงงานจากในครอบครัวจำนวน  2  คน และมีการจ้างแรงงานนอกครอบครัวเป็นครั้งคราว จำนวน  2  คน  
· ในศูนย์เรียนรู้เศรษฐกิจพอเพียงแหล่งน้ำ สระน้ำขนาด 6 x 12 x 3 เมตร จำนวน 1 บ่อ               และมีสระขนาดเล็กอีก  1  บ่อ เพื่อกระจายความชุ่มชื้นและเลี้ยงปลาดุก ปลาทับทิม  ปลานิล ปลาใน และยี่สก เลี้ยงเพื่อเป็นอาหารในครอบครัวและไว้ปรับสมดุลตามระบบนิเวศน์ธรรมชาติ  
· มีบ้านพักอาศัย โรงเรือน ที่พักแรมอยู่ในบริเวณเดียวกัน เนื้อที่ 3 ไร่ มีปลูกมะนาว ผักสวนครัวไว้กินเองรอบๆบ้าน  ฯลฯ 
· ประสบการณ์ที่ผ่านมา เคยเป็นวิทยากรให้ความรู้ผู้มาศึกษาดูงานที่สวนและเคยไปบรรยายให้ความรู้เกี่ยวกับเกษตรทฤษฏีใหม่  

· ประสบการณ์ที่หน้าภาคภูมิใจ

[image: image87.png]


เคยได้รับรางวัลลูกโลกสีเขียว เคยออกรายการโทรทัศน์กินอยู่คือ และรายการทุ่งแสงตะวัน และล่าสุดรายการเดินหน้าประเทศไทย

สวนเรียนรู้การพัฒนาดินตามแนวทางเศรษฐกิจพอเพียง
นายวโรดม  รักษ์จันทร์ (พี่หมู)  หมู่ 8 บ้านคอกเสือ  ตำบลบ้านนา  
อำเภอศรีนครินทร์   จังหวัดพัทลุง
***********************************************
คติประจำใจ
“ใช้ทรัพยากรข้างกายให้เกิดประโยชน์สูงสุดตามแนวพระราชดำริพระบาทสมเด็จพระเจ้าอยู่หัว”
นายวโรดม  รักษ์จันทร์ (พี่หมู)  อาศัยอยู่บ้านเลขที่ 48/2 หมู่ 8 บ้านคอกเสือ               ตำบลบ้านนา อำเภอศรีนครินทร์  จังหวัดพัทลุง 93000  จบการศึกษาระดับ ปวช. สาขาช่างไม้                       จากวิทยาลัยเทคนิคพัทลุง  จังหวัดพัทลุง 
“พี่หมู วโรดม รักษ์จันทร์” ได้เริ่มต้นทำเกษตรทฤษฏีใหม่เมื่อปี พ.ศ. 2548  กว่า 11 ปีที่ พื้นที่ทำการเกษตร จำนวน  6 ไร่ไม่เพียงนำความรื่นรมย์ทางร่างกายและจิตใจมาให้พี่หมูหมอดินอาสาตำบลบ้านนา แต่ยังเป็นแรงบันดาลใจให้เกษตรกรรายอื่นสนใจนำแนวคิดทฤษฎีใหม่ไปปฏิบัติใช้จนประสบความสำเร็จพออยู่พอกิน 
อย่างไรก็ตาม ก่อนที่จะมาถึงวันนี้พี่หมูก็ต้องเผชิญกับปัญหาในการทำเกษตรมากมาย เรื่องแรกที่เจอก็คือ ปัญหาดินเสื่อมโทรม ซึ่งพี่หมูได้แก้ปัญหาโดยนำแนวพระราชดำริของพระบาทสมเด็จพระเจ้าอยู่หัวเรื่องหญ้าแฝก ดินมาใช้ และประสบความสำเร็จในการดำเนินงานโดยสามารถพลิกผืนดินที่เคยระแหงแตกให้กลับมาเขียวขจี หล่อเลี้ยงชีวิต ครอบครัว ท้องถิ่น และภูมิปัญญาของไทยไว้ได้
“กว่าจะถึงวันนี้ไม่เพียงต้องเปลี่ยนตัวเอง พัฒนาตัวเองด้วยการศึกษาหาความรู้เพิ่มเติมตลอดเวลาเท่านั้น แต่ยังต้องยึดมั่นในคุณธรรมตามแนวพระราชดำรัสของในหลวงด้วย โดยเฉพาะในเรื่องของความพอเพียง ซึ่งเป็นสิ่งสำคัญมาก ที่เกษตรกรจะต้องเข้าใจและปฏิบัติให้ได้ เพราะถ้าทำไม่ได้จะทำการเกษตรตามแนวคิดทฤษฎีใหม่ไม่ได้ด้วย เพราะต้องใช้เวลา ความอดทน ความทุ่มเท การวางแผน ปรับปรุงทีละส่วนๆ ใจร้อนไม่ได้ คนที่ทำได้สำเร็จจึงยังมีไม่มากนัก เพราะส่วนมากจะเคยชิน และใจร้อน แบบที่เคยเป็นตอนทำการเกษตรทั่วไป”

พี่หมูกับบทบาทหมอดินอาสา ในวันนี้ย้ำด้วยว่าเกษตรกรนอกจากจะต้องติดอาวุธทางปัญญา                ด้วยการศึกษาหาความรู้ตลอดเวลาแล้ว ยังต้องรู้จักการพัฒนา ปรับปรุง ป้องกันในเวลาเดียวกันด้วย                     แม้การฟื้นฟูสภาพดินจะต้องใช้เวลานาน แต่ผลที่ได้รับจะยืนยาว คุ้มค่ากว่านั้นมาก
· เหตุผลที่ทำทฤษฎีใหม่ เพราะชอบการในการพัฒนาที่ดินและทำการเกษตรแบบพอเพียง   
· ประสบการณ์ที่ผ่านมา เคยเป็นวิทยากรให้ความรู้ผู้มาศึกษาดูงานที่สวนและเคยไปบรรยายให้ความรู้เกี่ยวกับเกษตรทฤษฏีใหม่  ณ  สถานที่ต่างๆ  

· เคยได้รับพระราชทานรางวัลประเภทการปลูกหญ้าแฝก มูลนิธิชัยพัฒนา

ทีพัก
โฮมสเตย์
1. สิตาตุลย์โฮมสเตย์

ตั้งอยู่หมู่ที่ 3  บ้านนา
2. ลุงทัยโฮมสเตย์

ตั้งอยู่หมู่ที่ 3  บ้านนา
3. บ้านลุงบูรณ์โฮมสเตย์ 
ตั้งอยู่หมู่ที่ 4  บ้านเขาคราม
4. ไร่หินปูฟาร์มสเตย์  

ตั้งอยู่หมู่ที่ 4  บ้านป่าสน
5. ดอกมะลิโฮมสเตย์

ตั้งอยู่หมู่ที่ 5  บ้านต้นไทร
6. นันทิยาโฮมสเตย์

ตั้งอยู่หมู่ที่ 5  บ้านต้นไทร
7. ปราณีโฮมสเตย์

ตั้งอยู่หมู่ที่ 5  บ้านต้นไทร
8. บ้านสวนกวางโฮมสเตย์ 
ตั้งอยู่หมู่ที่ 6  บ้านตีนนา
9. สาครโฮมสเตย์

ตั้งอยู่หมู่ที่ 7  บ้านหนองเหรียง
10. ลุงพันธ์โฮมสเตย์

ตั้งอยู่หมู่ที่ 7  บ้านหนองเหรียง
11. ลุงจายโฮมสเตย์

ตั้งอยู่หมู่ที่ 8  บ้านคอกเสือ
12. บุฟผาโฮมสเตย์

ตั้งอยู่หมู่ที่ 9  บ้านวงศ์
13. ป้าพะยอมโฮมสเตย์

ตั้งอยู่หมู่ที่ 10  บ้านป่าสน
14. ภูเทวาโฮมสเตย์

ตั้งอยู่หมู่ที่ 11  บ้านน้ำใต้บ่อ
15. กฤษศิลาโฮมสเตย์  

ตั้งอยู่หมู่ที่ 12  บ้านลำในใต้
รีสอร์ท   
บ้านหน้าเกาะรีสอร์ท  

 ตั้งอยู่หมู่ที่ 9 บ้านวงค์  
อื่นๆ
1. วัดบ้านนา 
2. วัดถ้ำสุมะโน (วิปัสสนา)

ร้านอาหาร / ร้านกาแฟ
1. ร้านภูสามยอด  จำหน่ายกาแฟ อาหารว่าง ตั้งอยู่หมู่ที่ 1 บ้านวงค์ ตำบลบ้านนา                   อำเภอศรีนครินทร์ จังหวัดพัทลุง
2. ร้านนกเพลิน  จำหน่ายอาหารจานเดียว ก๋วยเตี๋ยมต้มยำ ผัดไท ข้าวคลุกกะปิ  ฯลฯ   ตั้งอยู่ตรงข้ามโรงพยาบาลศรีนครินทร์ (ปัญญานันทภิกขุ) หมู่ที่ 3 ตำบลบ้านนา อำเภอศรีนครินทร์ จังหวัดพัทลุง
3. ร้านหนุ่มข้าวมันไก่ ตั้งอยู่ตรงข้ามโรงพยาบาลศรีนครินทร์ (ปัญญานันทภิกขุ) หมู่ที่ 3 ตำบลบ้านนา อำเภอศรีนครินทร์ จังหวัดพัทลุง
4. ร้านตามสบายใต้ต้นขาม จำหน่ายอาหารตามสั่ง ก๋วยเตี๋ยวเรือ  อาหารจานเดียว ส้มตำ ยำ ลาบ ฯลฯ ตั้งอยู่ถนนเพชรเกษม (พัทลุง –ตรัง) ฝั่งขาเข้าพัทลุง หมู่ที่ 3 ตำบลบ้านนา อำเภอศรีนครินทร์ จังหวัดพัทลุง
5. ร้านใต้สะหวา  จำหน่ายอาหารตามสั่ง ก๋วยเตี๋ยว  อาหารจานเดียว ขนมหวาน ฯลฯ ตั้งอยู่ถนนเพชรเกษม (พัทลุง –ตรัง) ฝั่งขาเข้าพัทลุง เลยเทศบาลตำบลบ้านนาประมาณ 700 เมตร หมู่ที่ 9              ตำบลบ้านนา อำเภอศรีนครินทร์ จังหวัดพัทลุง
6. ร้านห้อยขาเมี่ยงปลาเผา อาหารตามสั่ง  อาหารจานเดียว ฯลฯ ตั้งอยู่ถนนเพชรเกษม (พัทลุง –ตรัง) ฝั่งขาเข้าพัทลุง หมู่ที่ 3 ตำบลบ้านนา อำเภอศรีนครินทร์ จังหวัดพัทลุง

7. โรงคั่วบ้านป่า  จำหน่ายกาแฟ อาหารว่าง ตั้งอยู่หมู่ที่ 9 บ้านวงค์ ตำบลบ้านนา อำเภอศรีนครินทร์ จังหวัดพัทลุง
8. MEOW DAY เมียวเดย์   จำหน่ายกาแฟ  ชานมไข่มุก  ตั้งอยู่หมู่ที่ 11 บ้านน้ำใต้บ่อ  ตำบลบ้านนา อำเภอศรีนครินทร์ จังหวัดพัทลุง
9. ร้านภูสามยอด  จำหน่ายกาแฟ น้ำชา กาแฟ อาหารประเภททอด เช่นเฟนฟราย์ ไก่จ๊อ  เป็นต้น  ตั้งอยู่ในเขตของทัณฑสถานเปิดบ้านนาวง หมู่ที่ 1 บ้านนาวง  ตำบลบ้านนา อำเภอศรีนครินทร์ จังหวัดพัทลุง
10. ร้านข้าวแกงป้ารอง จำหน่ายขนมจีน ข้าวราดแกง พื้นบ้าน ตั้งอยู่  หมู่ที่ 11 บ้านน้ำใต้บ่อ                 ตำบลบ้านนา  อำเภอศรีนครินทร์  จังหวัดพัทลุง
11. ร้านขนมจีนพี่แมว (หน้าถ้ำสุมะโน)  จำหน่ายขนมจีน ข้าวเหนียวไก่ทอด  ตั้งอยู่  หมู่ที่ 1 บ้านนาวง     ตำบลบ้านนา  อำเภอศรีนครินทร์  จังหวัดพัทลุง
**********************************************************
ส่วนที่ 3

การประเมิณศักยภาพของแหล่งท่องเที่ยวตำบลบ้านนา
จุดแข็ง
1. มีทรัพยากรทางธรรมชาติอุดมสมบูรณ์ ดินดี น้ำพอเพียง มีพื้นที่ป่าเป็นแหล่งต้นน้ำ มีความหลากหลายทางชีวภาพ  มีสมุนไพรและพันธุ์พืชที่หลากหลาย มีสวนผลไม้พื้นเมืองพันธุ์ดีหายากในชุมชน
2. มีแหล่งท่องเที่ยวทางธรรมชาติที่หลากหลายทั้งเชิงนิเวศน์ป่าเขา แหล่งอารยธรรม ประวัติศาสตร์                มีกิจกรรมท่องเที่ยววิถีชุมชนและวิถีเกษตร
3. มีเส้นทางสายหลักตัดผ่านทำให้เกิดความสะดวกในการคมนาคมและรองรับนักท่องเที่ยว
4. วัฒนธรรมประเพณีมีความโดดเด่น มีปราชญ์ทางวัฒนธรรม มีวิถีชีวิตเรียบง่ายมีการรวมกลุ่มกันอย่างเข้มแข็ง มีองค์กรในชุมชนมีการเกื้อกูลระหว่างกันของประชาชน มีกองทุนมีสวัสดิการชุมชน
5. มีที่พัก มีแหล่งเรียนรู้และมีกลุ่มอาชีพที่หลากหลายในพื้นที่ 
6. มีผู้นำท้องถิ่นให้ความสำคัญด้านการท่องเที่ยว
7. มีประธานเครือข่ายท่องเที่ยวโดยชุมชนจังหวัดพัทลุงอยู่ในพื้นที่
จุดอ่อน
1. มีขยะในพื้นที่และแหล่งท่องเที่ยว นักท่องเที่ยวและชาวบ้านรวมถึงผู้ขับรถสัญจรไป-มาบางรายขาด
    จิตสำนึกที่ดี
2. ขาดการบริหารจัดการ การวิจัย เทคโนโลยีและเงินทุน ขาดการจัดการระบบ การประชาสัมพันธ์  
ขาดเรื่องราวความเป็นมาของชุมชน ขาดองค์ความรู้ ขาดการรวมกลุ่ม และขาดความต่อเนื่องใน 
การพัฒนา
3. ข้อมูลสารสนเทศยังไม่สมบูรณ์
4. ไม่มีป้ายบอกทาง
5. ไม่มีนักท่องเที่ยวเล่าเรื่องท้องถิ่นในชุมชน
6. มีอาสาสมัครตำรวจท่องเที่ยวจำนวนน้อย
7. ผู้นำท้องที่ไม่เห็นความสำคัญของการท่องเที่ยวส่งผลให้การดำเนินการของท้องถิ่นไม่เกิดผล
โอกาส
1. นโยบายรัฐบาลส่งเสริมด้านการท่องเที่ยวที่ชัดเจน
2. การพัฒนาของเทคโนโลยีสมัยใหม่ สื่อดิจิทัล อินเตอร์เน็ตความเร็วสูงทำให้ประชาชนสามารถเข้าถึงแหล่งข้อมูลได้สะดวกรวดเร็วยิ่งขึ้น 
3. มีการแข่งขันทางการเมืองที่ส่งผลด้านบวกต่อพื้นที่
4. มีภาคีเครือข่ายในการทำงาน
5. การเข้าสู่ประชาคมอาเซี่ยน ทำให้นักท่องเที่ยวจากประเทศมาเลเซีย สิงคโปร์ และประเทสอื่นๆเข้ามาในพื้นที่มากขึ้น เป็นช่องทางในการสร้างรายได้ให้กับเกษตรกรและบริการแก่นักท่องเที่ยวบนฐานภุมิปัญญาท้องถิ่นสู่สากล
6. การเติบโตของการท่องเที่ยวเชิงอนุรักษ์ การท่องเที่ยววิถีชีวิต การท่องเที่ยวเพื่อสุขภาพ เป็นโอกาสในการพัฒนาการท่องเที่ยวของตำบลบ้านนา
28

อุปสรรค
1. เจ้าหน้าที่ของรัฐบางหน่วยงานขาดความร่วมมือในการพัฒนาแหล่งท่องเที่ยว
2. แหล่งท่องเที่ยวเชิงนิเวศน์ติดเขตอุทยานแห่งชาติ ซึ่งมีข้อกฏหมายต้องห้ามบางประการในการเข้าไปพัฒนาแหล่งให้เป็นที่รู้จักอย่างแพร่หลาย
3. ภัยธรรมชาติ ความแปรปรวนของสภาพอากาศ การเกิดอุทกภัย ภัยแล้ง ดินถล่ม 
4. พิษเศรฐกิจตกต่ำทำให้นักท่องเที่ยวไม่มีกำลังในการท่องเที่ยว
5. งบประมาณไม่เพียงพอต่อการพัฒนา
ส่วนที่ 4
แผนส่งเสริมการท่องเที่ยวตำบลบ้านนา
อำเภอศรีนครินทร์ จังหวัดพัทลุง
ประจำปีงบประมาณ พ.ศ. 2563 - 2565
	ที่
	โครงการ /กิจกรรม
	วัตถุประสงค์
	เป้าหมาย
	งบประมาณ
	ตัวชี้วัด
	ผลที่คาดว่าจะได้รับ
	หน่วย
งานผู้รับผิดชอบ

	
	
	
	
	2562
	2563
	2564
	
	
	

	1
	โครงการปรับปรุงภูมิทัศน์แหล่งท่องเที่ยว
	เพื่อสร้างภาพลักษณ์แก่แหล่งท่องเที่ยวในตำบล
	แหล่งท่องเที่ยวในพื้นที่ตำบลบ้านนา
	40,000
	50,000
	50,000
	แหล่งท่องเที่ยวในตำบลบ้านนามีความสวยงามสะดอวและปลอดภัยแก่นักท่องเที่ยว
	นักท่องเที่ยวมีความประทับใจ และมีความปลอดภัยในการมาท่องเที่ยวในพื้นที่
	ทต.บ้านนา

	2
	โครงการพัฒนาแหล่งท่องเที่ยวที่เกิดขึ้นใหม่
	เพื่อสร้างแหล่งท่องเที่ยวใหม่ๆให้เกิดขึ้นในพื้นที่ตำบลบ้านนาเพื่อกระจายรายได้ให้ชุมชนอย่างทั่วถึง
	พื้นที่ หมู่ที่ 1-12 ตำบลบ้านนา
	-
	50,000
	50,000
	เกิดแหล่งท่องเที่ยวใหม่ๆเกิดขึ้น
	มีนักท่องเที่ยวเพิ่มมากขึ้นเกิดรายได้แก่ชุมชน
	ทต.บ้านนา

	3
	โครงการท่องเที่ยวเชิงเกษตร บ้านนา ครอสคันทรี่ วิ่งไปชิมไปลดใช้พลังงาน
	1. เพื่อส่งเสริมการท่องเที่ยวเชิงวิถีเกษตร
2.เพื่อสร้างรายได้จากการขายผลไม้ สินค้า บริการให้กับชุมชนสู่การกระจายรายได้ให้กลุ่มประชาชนอย่างทั่วถึง

	พื้นที่ตำบลบ้านนา
	-
	5,000
	5,000
	1. จำนวนนักวิ่งและกท่องเที่ยวไม่น้อยกว่าร้อยละ 80 ของกลุ่มเป้าหมายทั้งหมด
 2. ผลไม้ออกสู่ช่องทางจำหน่ายจากการจัดกิจกรรมโครงการอย่างน้อย 1,000 กิโลกรัม
	1. รายได้ในภาพรวมของประชาชนในตำบลบ้านนาเพิ่มมากขึ้น
 2. ราคาผลไม้สูงขึ้นคิดเป็นมูลค่ารวม 

	1.ทต.บ้านนา
2.กองทุนกีฬาเพื่อการท่องเที่ยวตำบลบ้านนา


	ที่
	โครงการ /กิจกรรม
	วัตถุประสงค์
	เป้าหมาย
	งบประมาณ
	ตัวชี้วัด
	ผลที่คาดว่าจะได้รับ
	หน่วยงานผู้รับผิดชอบ

	
	
	
	
	2562
	2563
	2564
	
	
	

	4
	โครงการส่งเสริมการท่องเที่ยววิถีเกษตรตามแนวประชารัฐ “เปิดสวนชิม อิ่มไม่อั้น”
	1เพื่อประชาสัมพันธ์ให้นักท่องเที่ยวเข้ามาท่องเที่ยวสวนเกษตรในตำบลบ้านนา
 2. เพื่อแก้ไขปัญหาราคาผลไม้ที่ตกต่ำ ยกระดับราคาผลไม้และสร้างมูลค่าผลผลิตของเกษตรกรให้มีมูลค่าสูงขึ้น
3. เพื่อส่งเสริมการท่องเที่ยวเชิงวิถีเกษตร
	1. ผลไม้ออกสู่ช่องทางจำหน่ายจากการจัดกิจกรรมโครงการอย่างน้อย 1,500 กิโลกรัม   
3. เกิดแหล่งท่องเที่ยวเชิงวิถีเกษตร สวนชุมชนต้นแบบ 10 สวน

4. นักท่องเที่ยว จำนวน 500 คน
	3,000
	5,000
	5,000
	1.จำนวนนักท่องเที่ยวไม่น้อยกว่าร้อยละ 80 ของกลุ่มเป้าหมายทั้งหมด
 2. ผลไม้ออกสู่ช่องทางจำหน่ายจากการจัดกิจกรรมโครงการอย่างน้อย 1,000 กิโลกรัม   

 
	1. แหล่งท่องเที่ยวภายในตำบลบ้านนาได้เป็นที่รู้จักอย่างแพร่หลาย 
2.มีนักท่องเที่ยวเพิ่มมากขึ้นประชาชนในพื้นที่มีรายได้เพิ่มมากขึ้น

	1.ทต.บ้านนา
2.กลุ่มท่องเที่ยวและโฮมสเตย์ฯ
3.สนง.ท่องเที่ยวและกีฬา จ.พัทลุง
4.กองทุนพัฒนาการท่องเที่ยววิถีเกษตร

	5
	โครงการอบรมเตรียมความพร้อมการเป็นเจ้าบ้านที่ดี
	1. เพื่อให้เกิดความตระหนักถึงบทบาทหน้าที่การเป็นเจ้าบ้านที่ดี 
2. เพื่อส่งเสริมให้คนในชุมชนร่วมกันทำงานกับกลุ่มท่องเที่ยวและเปิดโฮมสเตย์
3. สร้างให้ชุมชนเป็นชุมชนต้นแบบแห่งการเรียนรู้เรื่องการท่องเที่ยวโดยชุมชน

	1.สมาชิกเครือข่ายโฮมสเตย์ตำบลบ้านนา 15 คน
2. เจ้าหน้าที่ที่เกี่ยวข้อง 10 คน
3ผู้นำชุมชน ผู้นำท้องที่  12 คน

	2,000

	5,000
	12,000
	1.การรวมกลุ่มโฮมสเตย์
2. ชุมชนมีรายได้เพิ่มขึ้นจากการทำโฮมสเตย์   

	1.รายได้ในภาพรวมของประชาชนในตำบลบ้านนาเพิ่มมากขึ้น
 2. นักท่องเที่ยวได้รับความพึงพอใจในการมารับบริการจากโฮมสเตย์

	1.ทต.บ้านนา
2.กลุ่มท่องเที่ยวและโฮมสเตย์ฯ
3.สนง.ท่องเที่ยวและกีฬา จ.พัทลุง


	ที่
	โครงการ /กิจกรรม
	วัตถุประสงค์
	เป้าหมาย
	งบประมาณ
	ตัวชี้วัด
	ผลที่คาดว่าจะได้รับ
	หน่วย
งานผู้รับผิดชอบ

	
	
	
	
	2562
	2563
	2564
	
	
	

	6
	โครงการย้อนรอยสะพานประวัติศาตร์ 100 ปี 
	1.เพื่อประชาสัมพันธ์แหล่งท่องเที่ยว (สะพานประวัติศาสตร์ 100 ปี) ให้เป็นที่รู้จัดอย่างแพร่หลาย 
2 เพื่อเป็นการส่งเสริมกิจกรรมการท่องเที่ยวของตำบลบ้านนา
3 เพื่อสร้างรายได้จากการท่องเที่ยวให้แก่ประชาชนในตำบล
	1. จัดนิทรรศการส่งเสริมการท่องเที่ยว
2. กิจกรรมการสาธิตการทำขนมพื้นบ้าน 
3. กิจกรรมการแสดงย้อนรอยสะพานประวัติศาสตร์ 100 ปี 
4. กิจกรรมการแสดงบนเวทีและศิลปินนักร้อง 
	180,000
	180,000
	200,000
	มีนักท่องเที่ยว จำนวนไม่ร้อยกว่า 1,000 คน
	1. มีนักท่องเที่ยวเข้ามาท่องเที่ยวในตำบลบ้านนามากขึ้น
2. แหล่งท่องเที่ยว ผลิตภัณฑ์ในชุมชนของตำบลบ้านนาเป็นที่รู้จักกันอย่างแพร่หลาย
3. ประชาชนมีรายได้เพิ่มมากขึ้นจากการที่มีนักท่องเที่ยวเข้ามาท่องเที่ยวเพิ่มขึ้น
	1.ทต.บ้านนา
2.กลุ่มท่องเที่ยวและโฮมสเตย์ฯ
3.สนง.ท่องเที่ยวและกีฬา จ.พัทลุง


	7.
	โครงการอบรมนักเล่าเรื่องท้องถิ่น  และจัดทำข้อมูลแหล่งเรียนรู้ตำบลบ้านนา
	 1 เพื่อรวบรวมเรื่องราว  แหล่งเรียนรู้ตำบลบ้านนาให้เป็นไปในทางเดียวกัน
2 เพื่อสร้างนักเล่าเรื่องท้องถิ่น  ให้เป็น“เรื่องของเราเอง” (ชุมชนตำบลบ้านนา)
3.เพื่อประชาสัมพันธ์กิจกรรมกลุ่มท่องเที่ยวโฮมสเตย์ตำบลบ้านนา
	1.จัดอบรมนักเล่าเรื่องท้องถิ่น 1 ครั้ง  2 วัน
2  จัดทำเอกสารเย็บเล่ม  เรื่องราวแหล่งเรียนรู้ตำบลบ้านา 1  เล่ม
3จัดทำเอกสารประชาสัมพันธ์  เช่น  แผนพับเพจ facebook
	5000
	15,000
	15,000
	1.เกิดศูนย์เรียนรู้ในตำบล จำนวน 1 แห่ง
2. ผู้เข้ารับการอบรมสามารถเป็นนักเล่าเรื่องท้องถิ่นได้อย่างน้อย 80% 
	1.ชุมชนมีฐานความรู้  เรื่องของเราเองที่เป็นเอกภาพ
2.ประชาชนในชุมชนรู้รักถิ่นฐาน จิตสำนึกรักบ้านเกิด พร้อมช่วยกันรักษาวิถีชีวิต วัฒนธรรม จารีตประเพณีให้คงไว้อย่างถาวร
	1.ทต.บ้านนา
2.กลุ่มท่องเที่ยวและโฮมสเตย์ฯ
3.สนง.ท่องเที่ยวและกีฬา จ.พัทลุง
4.สนง.พัฒนาชุมชน

บ้านพี่ปราณี หาสังข์





รายการท่องเที่ยวไทยหนึ่งในโลก ช่อง 5 มาถ่ายทำรายการ บ้านพี่ปราณี


ด้านโฮมสเตย์ต้นแบบมาตรฐานไทย

